qundao/data-zh-poetry huggingface dataset:
點絳唇
作者：晏幾道
朝代：宋

妝席相逢，旋勻紅淚歌金縷。意中曾許。欲共吹花去。長愛荷香，柳色殷橋路。留人住。淡煙微雨。好個雙棲處。
點絳唇
作者：晏幾道
朝代：宋

明日徵鞭，又將南陌垂楊折。自憐輕別。拼得音塵絕。杏子枝邊，倚處闌干月。依前缺。去年時節。舊事無人說。
點絳唇
作者：晏幾道
朝代：宋

湖上西風，露花啼處秋香老。謝家春草。唱得清商好。笑倚蘭舟，轉盡新聲了。煙波渺。暮雲稀少。一點涼蟾小。
點絳唇
作者：晏幾道
朝代：宋

碧水東流，漫題涼葉津頭寄。謝娘春意。臨水顰雙翠。日日驪歌，空費行人淚。成何計。未如濃醉。閒掩紅樓睡。
點絳唇
作者：晏幾道
朝代：宋

花信來時，恨無人似花依舊。又成春瘦。折斷門前柳。天與多情，不與長相守。分飛後。淚痕和酒。佔了雙羅袖。
人嬌
作者：晏殊
朝代：宋

一葉秋高，向夕紅蘭露墜。風月好、乍涼天氣。長生此日，見人中嘉瑞。斟壽酒、重唱妙聲珠綴。鳳莞移宮，鈿衫回袂。簾影動、鵲爐香細。南真寶籙，賜玉京千歲。良會永、莫惜流霞同醉。
人嬌
作者：晏殊
朝代：宋

二月春風，正是楊花滿路。那堪更、別離情緒。羅巾掩淚，任粉痕沾汙。爭奈向、千留萬留不住。玉酒頻傾，宿眉愁聚。空腸斷、寶箏弦柱。人間後會，又不知何處。魂夢裡、也須時時飛去。
人嬌
作者：晏殊
朝代：宋

玉樹微涼，漸覺銀河影轉。林葉靜、疏紅欲遍。朱簾細雨，尚遲留歸燕。嘉慶日、多少世人良願。楚竹驚鸞，秦箏起雁。縈舞袖、急翻羅薦。雲回一曲，更輕櫳檀板。香炷遠、同祝壽期無限。
喜遷鶯
作者：晏殊
朝代：宋

曙河低，斜月淡。簾外早涼天。玉樓清唱倚朱弦。餘韻入疏煙。臉霞輕，眉翠重。欲舞釵鈿搖動。人人如意祝爐香。為壽百千長。
喜遷鶯
作者：晏殊
朝代：宋

歌斂黛，舞縈風。遲日象筵中。分行珠翠簇繁紅。雲髻嫋瓏璁。金爐暖。龍香遠。共祝堯齡萬萬。曲終休解畫羅衣。留伴彩雲飛。
喜遷鶯
作者：晏殊
朝代：宋

燭飄花，香掩燼。中夜酒初醒。畫樓殘點兩三聲。窗外月朧明。曉簾垂，驚鵲去。好夢不知何處。南園春色已歸來。庭樹有寒梅。
喜遷鶯
作者：晏殊
朝代：宋

花不盡，柳無窮。應與我情同。觥船一棹百分空。何處不相逢。朱弦悄。知音少。天若有情應老。勸君看取利名場。今古夢茫茫。
喜遷鶯
作者：晏殊
朝代：宋

風轉蕙，露催蓮。鶯語尚綿蠻。堯蓂隨月欲團圓。真馭降荷蘭。褰油幕。調清樂。四海一家同樂。千官心在玉爐香。聖壽祝天長。
少年遊
作者：晏殊
朝代：宋

霜華滿樹，蘭凋蕙慘，秋豔入芙蓉。胭脂嫩臉，金黃輕蕊，猶自怨西風。前歡往事，當歌對酒，無限到心中。更憑朱檻憶芳容。腸斷一枝紅。
少年遊
作者：晏殊
朝代：宋

重陽過後，西風漸緊，庭樹葉紛紛。朱闌向曉，芙蓉妖豔，特地鬥芳新。霜前月下，斜紅淡蕊，明媚欲回春。莫將瓊萼等閒分。留贈意中人。
清平樂
作者：晏殊
朝代：宋

金風細細。葉葉梧桐墜。綠酒初嘗人易醉。一枕小窗濃睡。紫微朱槿花殘。斜陽卻照闌干。雙燕欲歸時節，銀屏昨夜微寒。
清平樂
作者：晏殊
朝代：宋

春來秋去。往事知何處。燕子歸飛蘭泣露。光景千留不住。酒闌人散忡忡。閒階獨倚梧桐。記得去年今日，依前黃葉西風。
清平樂
作者：晏殊
朝代：宋

春花秋草。只是催人老。總把千山眉黛掃。未抵別愁多少。勸君綠酒金盃。莫嫌絲管聲催。兔走烏飛不住，人生幾度三臺。
清平樂
作者：晏殊
朝代：宋

秋光向晚。小閣初開宴。林葉殷紅猶未遍。雨後青苔滿院。蕭娘勸我金卮。殷勤更唱新詞。暮去朝來節老，人生不飲何為。
清平樂
作者：晏殊
朝代：宋

紅箋小字。說盡平生意。鴻雁在雲魚在水。惆悵此情難寄。斜陽獨倚西樓。遙山恰對簾鉤。人面不知何處，綠波依舊東流。
相思兒令
作者：晏殊
朝代：宋

昨日探春訊息，湖上綠波平。無奈繞堤芳草，還向舊痕生。有酒且醉瑤觥。更何妨、檀板新聲。誰教楊柳千絲，就中牽繫人情。
相思兒令
作者：晏殊
朝代：宋

春色漸芳菲也，遲日滿煙波。正好豔陽時節，爭奈落花何。醉來擬恣狂歌。斷腸中、贏得愁多。不如歸傍紗窗，有人重畫雙蛾。
破陣子
作者：晏殊
朝代：宋

燕子欲歸時節，高樓昨夜西風。求得人間成小會，試把金尊傍菊叢。歌長粉面紅。斜日更穿簾幕，微涼漸入梧桐。多少襟懷言不盡，寫向蠻箋曲調中。此情千萬重。
破陣子
作者：晏殊
朝代：宋

燕子來時新社，梨花落後清明。池上碧苔三四點，葉底黃鸝一兩聲。日長飛絮輕。巧笑東鄰女伴，採桑徑裡逢迎。疑怪昨宵春夢好，元是今朝鬥草贏。笑從雙臉生。
破陣子
作者：晏殊
朝代：宋

湖上西風斜日，荷花落盡紅英。金菊滿叢珠顆細，海燕辭巢翅羽輕。年年歲歲情。美酒一杯新熟，高歌數闋堪聽。不向尊前同一醉，可奈光陰似水聲。迢迢去未停。
破陣子
作者：晏殊
朝代：宋

海上蟠桃易熟，人間好月長圓。惟有掰釵分鈿侶，離別常多會面難。此情須問天。蠟燭到明垂淚，燻爐盡日生煙。一點淒涼愁絕意，謾道秦箏有剩弦。何曾為細傳。
破陣子
作者：晏殊
朝代：宋

憶得去年今日，黃花已滿東籬。曾與玉人臨小檻，共折香英泛酒卮。長條插鬢垂。人貌不應遷換，珍叢又睹芳菲。重把一尊尋舊徑，所惜光陰去似飛。風飄露冷時。
胡搗練
作者：晏殊
朝代：宋

小桃花與早梅花，盡是芳妍品格。未上東風先拆。分付春訊息。佳人釵上玉尊前，朵朵穠香堪惜。誰把彩豪描得。免恁輕拋擲。
訴衷情
作者：晏殊
朝代：宋

芙蓉金菊鬥馨香。天氣欲重陽。遠村秋色如畫，紅樹間疏黃。流水淡，碧天長。路茫茫。憑高目斷，鴻雁來時，無限思量。
訴衷情
作者：晏殊
朝代：宋

露蓮雙臉遠山眉。偏與淡妝宜。小庭簾幕春晚，閒共柳絲垂。人別後，月圓時。信遲遲。心心念念，說盡無憑，只是相思。
訴衷情
作者：晏殊
朝代：宋

青梅煮酒鬥時新。天氣欲殘春。東城南陌花下，逢著意中人。回繡袂，展香茵。敘情親。此情拼作，千尺遊絲，惹住朝雲。
訴衷情
作者：晏殊
朝代：宋

秋風吹綻北池蓮。曙雲樓閣鮮。畫堂今日嘉會，齊拜玉爐煙。斟美酒，祝芳筵。奉觥船。宜春耐夏，多福莊嚴，富貴長年。
訴衷情
作者：晏殊
朝代：宋

東風楊柳欲青青。煙淡雨初晴。惱他香閣濃睡，撩亂有啼鶯。眉葉細，舞腰輕。宿妝成。一春芳意，三月和風，牽繫人情。
訴衷情
作者：晏殊
朝代：宋

世間榮貴月中人。嘉慶在今辰。蘭堂簾幕高卷，清唱遏行雲。持玉盞，斂紅巾。祝千春。榴花壽酒，金鴨爐香，歲歲長新。
訴衷情
作者：晏殊
朝代：宋

喧天絲竹韻融融。歌唱畫堂中。玲女世間希有，燭影夜搖紅。一同笑，飲千鍾。興何窮。功成名遂，富足年康，祝壽如松。
訴衷情
作者：晏殊
朝代：宋

幕天席地鬥豪奢。歌妓捧紅牙。從他醉醒醒醉，斜插滿頭花。車載酒，解貂貰。盡繁華。兒孫賢俊，家道榮昌，祝壽無涯。
訴衷情
作者：晏殊
朝代：宋

數枝金菊對芙蓉。搖落意重重。不知多少幽怨，和露泣西風。人散後，月明中。夜寒濃。謝娘愁臥，潘令閒眠，心事無窮。
謁金門
作者：晏殊
朝代：宋

秋露墜。滴盡楚蘭紅淚。往事舊歡何限意。思量如夢寐。人貌老於前歲。風月宛然無異。座有嘉賓尊有桂。莫辭終夕醉。
迎春樂
作者：晏殊
朝代：宋

長安紫陌春歸早。嚲垂楊、染芳草。被啼鶯語燕催清曉。正好夢、頻驚覺。當此際、青樓臨大道。幽會處、兩情多少。莫惜明珠百琲，佔取長年少。
長生樂
作者：晏殊
朝代：宋

閬苑神仙平地見。碧海架蓬瀛。洞門相向，倚金鋪微明。處處天花撩亂，飄散歌聲。裝真筵壽，賜與流霞滿瑤觥。紅鸞翠節，紫鳳銀笙。玉女雙來近彩雲。隨步朝夕拜三清。為傳王母金籙，祝千歲長生。
長生樂
作者：晏殊
朝代：宋

玉露金風月正圓。臺榭早涼天。畫堂嘉會，組繡列芳筵。洞府星辰龜鶴，來添福壽。歡聲喜色，同入金爐泛濃煙。清歌妙舞，急管繁弦。榴花滿酌觥船。人盡祝、富貴又長年。莫教紅日西晚，留著醉神仙。
點絳唇
作者：晏殊
朝代：宋

露下風高，井梧宮簟生秋意。畫堂筵啟。一曲呈珠綴。天外行雲，欲去凝香袂。爐煙起。斷腸聲裡。斂盡雙蛾翠。
归云洞
作者：曹元振
朝代：宋

石洞兴衰亦歪风时，因师移锡致云飞。云心莫道全无著，广漠解从师去复归。
归云洞
作者：曹元振
朝代：宋

石洞兴衰亦歪风时，因师移锡致云飞。
云心莫道全无着，广漠解从师去復归。
歸雲洞
作者：曹元振
朝代：宋

石洞興衰亦歪風時，因師移錫致雲飛。
雲心莫道全無著，廣漠解從師去復歸。
喜遷鶯
作者：曹冠
朝代：宋

豔陽時序。向祓禊芳辰，登臨仙府。碧水澄虛，修篁聳翠，夾徑蕙蘭香吐。春晚巧鶯聲碎，風捲飛紅無數。凝望處，見桑村麥隴，竹溪煙浦。歡聚。須通道，遊宦東西，易得成離阻。北海開尊，東山乘興，四樂偷閒贏取。棋戰新來常勝，詩瘦只因吟苦。心湛靜，笑白雲多事，等閒為雨。
夏初臨
作者：曹冠
朝代：宋

水榭風臺，竹軒梅徑，雙溪新創名園。極目遐觀，碧嶺斂散瑤煙。柳塘風皺清漣。爛紅雲、花島爭妍。豔妝佳麗，相攜笑歌，學弄鞦韆。遨頭多暇，命友尋芳，賞心行樂，物態熙然。偎香拾翠，雅宜飛蓋聯翩。滿勸金船。任玉山、頻醉花前。且留連，賞月畫闌，擬鬥嬋娟。
夏初臨
作者：曹冠
朝代：宋

琴拂虞薰，月裁班扇，麥秋槐夏清和。筍變琅玕，絳榴細蹙香羅。綠雲初展圓荷。見金鱗、戲躍清波。山丹舒豔，葵花映日，萱草成窠。浮雲富貴，出處無心，好天風月，如意偏多。功名事業，壯懷岜肯蹉跎。待擁雕戈。洗胡塵、須挽天河。醉揮毫，知音為我，發興高歌。
夏初臨
作者：曹冠
朝代：宋

翠入煙嵐，綠鋪槐幄，薰風初扇微和。茂樾扶疏，絳榴花映庭柯。瀑泉飛下層坡。間新篁、夾逕青莎。良辰佳景，登臨雋遊，清興何多。流觴高會，不減蘭亭，感懷書事，聊寄吟哦。升沈變化，任它造物如何。躡磴攀蘿。上衝霄、滿飲高歌。醉還醒，重宴畫樓，賞玩金波。
念奴嬌
作者：曹冠
朝代：宋

碧天如水，湛銀潢清淺，金波澄澈。疑是姮娥將寶鑑，高掛廣寒宮闕。林葉吟秋，簾櫳如畫，丹桂香風發。年年今夕，庾樓此興清絕。因念重摺高枝，壯心猶鬱，已覺生華髮。好向林泉招隱處，時講清遊真率。乘興歌歡，熙然朝野，何日非佳節。百杯千首，醉吟長對風月。
念奴嬌
作者：曹冠
朝代：宋

蜀川三峽，有高唐奇觀，神仙幽處。巨石巉巖臨積水，波浪轟天聲怒。十二靈峰，雲階月地，中有巫山女。須臾變化，陽臺朝暮雲雨。堪笑楚國懷襄，分當嚴父子，胡然無度。幻夢俱迷，應感逢魑魅，虛言冥遇。仙女恥求媒，況神清直，豈可輕誣汙。逢君之惡，鄙哉宋玉詞賦。
念奴嬌
作者：曹冠
朝代：宋

金飈替暑，覺庭梧湘簟，涼生秋意。玉露宵零仙掌潔，雲卷碧天如水。銀漢波澄，蟾光練靜，依約山橫翠。清商佳景，笑它宋玉憔悴。堪笑利鎖名韁，向蝸牛角上，所爭何事。四者難並人易老，惟有修真得計。榮悴迴圈，功名由命，達觀明深旨。桂花同賞，莫辭通夕歡醉。
念奴嬌
作者：曹冠
朝代：宋

天津仙客，話平蔡、曾把龍鍾調戲。茅舍雲林方隱跡，日日琴樽適意。鵬激天池，扶搖未便，尚斂摩雲翅。經綸萬卷，箇中真負豪氣。喜遇良友知心，登臨酬唱，堪作詞林瑞。況是韶華將近也，待約連宵春醉。對客揮毫，如虹浩飲，爭湧如泉思。同寅他日，誓堅忠義相濟。
木蘭花慢
作者：曹冠
朝代：宋

念行藏在道，仕宦豈為謀身。自謗起營蠅，東山高臥，北海開尊。榮枯置之度外，得饒人處，謾也饒人。須信吾躬道義，巍然良貴中存。浮名。蝸角是非蚊。過耳總休論。且嘯傲幽居，清風皓月，光景常新。佩琴行吟勝景，訪林泉、避暑賞煙雲。誰識懷忠畎畝，此心常不忘君。
桂飄香
作者：曹冠
朝代：宋

律應清商，嫩涼生、金風乍飄林葉。玉兔騰精，光浸樓臺，宛似廣寒宮闕。遠山橫翠煙霏斂，鵲枝繞、蛩聲悽切。氣蕭爽，一年好處，桂花時節。香壓群芳妙絕。記蟾窟高枝，兩曾攀折。思報君親，何事壯懷猶鬱。傳巖莘野時方隱，心先定、經綸施設。賞花醉，持杯更邀皓月。
水龍吟
作者：曹冠
朝代：宋

自來百卉千葩，算多有、異芬清絕。此花獨賦，天然標緻，於中超越。月臉妝勻，碧瓊枝瘦，真仙風骨。向嚴寒雪裡，千林凍損，鍾和氣、先春發。信是芳姿高潔。肯趨陪、遊蜂戲蝶。玉堂靜處，竹梢斜亞，凝煙媚月。一任嚴城上，單于奏、角聲悽切。待芳心結實，和羹鼎鼐，收功須別。
漢宮春
作者：曹冠
朝代：宋

一品天香。似蕊真仙質，宮額新妝。先春為傳資訊，壓盡群芳。化工著意，賦陽和、欺雪凌霜。應自負，孤標介潔，歲寒獨友松篁。因念廣平曾賦，愛浮香朧月，疏影橫窗。真堪玉堂對賞，瓊苑依光。江城塞管，任龍吟、吹徹何妨。君看取，和羹事在，收功不負東皇。
粉蝶兒
作者：曹冠
朝代：宋

繞舍清陰，還是暮春天氣。遍蒼苔、亂紅堆砌。問留春不住，春怎知人意。最關情，雲杪杜鵑聲碎。休怨春歸，四時有花堪醉。漸紅蓮、豔妝依水。次芙蓉巖桂，與菊英梅蕊。稱開尊，日日殢香偎翠。
关山月
作者：曹勋
朝代：宋

关山月，关山月。分景送征人，寒光射矛戟。胡笳声断塞鸿惊，征人泪下思乡国。
圣人出
作者：曹勋
朝代：宋

升太微，法璇玑。辟紫宫，清九围。甄符命以膺历，廓氛祲而建灵旗。同车书之文轨兮，纳民物於雍熙。
圣人出
作者：曹勋
朝代：宋

升太微，法璇玑。辟紫宫，清九围。甄符命以膺历，廓氛祲而建灵旗。同车书之文轨兮，纳民物于雍熙。噫嘻，惟仁惟义，则吾知其能所以保持。
圣人出
作者：曹勋
朝代：宋

升太微，法璇玑。
闢紫宫，清九围。
甄符命以膺历，廓氛祲而建灵旗。
同车书之文轨兮，纳民物于雍熙。
噫嘻，惟仁惟义，则吾知其能所以保持。
岁将暮
作者：曹勋
朝代：宋

岁将暮，岁将暮，靡靡行人不归去。
不归去，道路长，道路长兮復限我以石坂羊肠。
山多乔木兮不能为吾之栋梁，水多深阻兮不能为吾之舟航。
徒顿驾以独宿兮，趋风雨于晨装。
眇佳人兮余怀，期遥集于扶桑。
岁将暮
作者：曹勋
朝代：宋

岁将暮，岁将暮，靡靡行人不归去。不归去，道路长，道路长兮复限我以石坂羊肠。山多乔木兮不能为吾之栋梁，水多深阻兮不能为吾之舟航。徒顿驾以独宿兮，趋风雨于晨装。眇佳人兮余怀，期遥集于扶桑。
岁将暮
作者：曹勋
朝代：宋

岁将暮，岁将暮，靡靡行人不归去。不归去，道路长，道路长兮复限我以石坂羊肠。山多乔木兮不能为吾之栋梁，水多深阴兮不能为吾之舟航。徒顿驾以独宿兮，趋风雨於晨装。眇佳人兮余怀，期遥集于扶桑。
怨遥夜
作者：曹勋
朝代：宋

六龙灭景兮疾如驰，结邻矘蟒兮沉海涯。
飞霜烈烈以袭物兮，其容惨栗。
阴风凛凛而薄人兮，其声凄悲。
怨遥夜
作者：曹勋
朝代：宋

祥鸾伏竄兮，鸱枭号呼。哲人永叹以哀吟兮，贪夫适其觊觎。彼庭燎之不吾遭兮，良卷怀而郁纡。劳歌三发兮，晨鸡未旦。使我耿耿以戚忧兮，独展转而向隅。
怨遥夜
作者：曹勋
朝代：宋

六龙灭景兮疾如驰，结隣曭㬒兮沉海涯。
飞霜烈烈以袭物兮，其容惨栗。
阴风凛凛而薄人兮，其声凄悲。
祥鸾伏窜兮，鸱枭号呼。
哲人永叹以哀吟兮，贪夫适其觊觎。
彼庭燎之不吾遭兮，良卷怀而鬰纡。
劳歌三发兮，晨鸡未旦。
使我耿耿以戚忧兮，独展转而向隅。
怨遥夜
作者：曹勋
朝代：宋

六龙灭景兮疾如驰，结邻曭㬒兮沉海涯。飞霜烈烈以袭物兮，其容惨慄。阴风凛凛而薄人兮，其声凄悲。祥鸾伏窜兮，鸱枭号呼。哲人永叹以哀吟兮，贪夫适其觊觎。彼庭燎之不吾遭兮，良卷怀而郁纡。劳歌三发兮，晨鸡未旦。使我耿耿以戚忧兮，独展转而向隅。
感秋兰
作者：曹勋
朝代：宋

云何为兮深山，水何为兮幽谷。匪杂佩于华裾，耻见珍于流俗。噫嘻，疑枳棘与荆榛，不辞荣於秋绿。
日出引
作者：曹勋
朝代：宋

云冥冥，风凄凄。
绮疏未白鸡已啼，角声纔断闢朱扉。
闢朱扉，款朝日。
君王剑佩朝诸侯，赫赫明明光万国。
日出引
作者：曹勋
朝代：宋

云冥冥，风凄凄。绮疏未白鸡已啼，角声才断辟朱扉。辟朱扉，款朝日。君王剑佩朝诸侯，赫赫明明光万国。
楚狂接舆歌
作者：曹勋
朝代：宋

世谓夷齐以为溷兮，指箕子而为愚。既采薇以饿死兮，又被发而为奴。镆铘见弃于铅刀兮，鱼目宝于隋珠。彼蜂蛭之隐微兮，安能语神岳而观清都。已乎已乎，无为察察而辨璠玙与珷玞。
楚狂接舆歌
作者：曹勋
朝代：宋

世谓夷齐以为溷兮，指箕子而为愚。
既采薇以饿死兮，又被发而为奴。
镆铘见弃於铅刀兮，鱼目宝於隋珠。
彼蜂蛭之隐微兮，安能语神岳而观清都。
已乎已乎，无为察察而辨璠玙与碔砆。
楚狂接舆歌
作者：曹勋
朝代：宋

世谓夷齐以为溷兮，指箕子而为愚。
既采薇以饿死兮，又被髮而为奴。
镆铘见弃于铅刀兮，鱼目宝于隋珠。
彼蜂蛭之隠微兮，安能语神岳而观清都。
已乎已乎，无为察察而辨璠玙与碔砆。
法曲散序·法曲·飞金走玉常奔驰
作者：曹勋
朝代：宋

飞金走玉常奔驰。
日上还西。
自古待着长绳系。
算尘心、谩劳役堪悲。
盘古到此际。
桑田变海，海复成陆高低。
噫嘻。
下土是凡质容仪。
寿考能消，几日支持。
念一世。
真若朝荣暮落难期。
幸有志、日传得神仙希夷。
希夷。
堪为千古人师。
法曲第四·法曲·南熏殿阁
作者：曹勋
朝代：宋

南熏殿阁，卷窗户新翠。
池沼十顷净，俯桥影横霓。
龟鱼自乐，潺潺螭口，流水照碧，芰荷绿满长堤。
柳烟水色，一派涟漪。
松竹阴中，细风缓引凉吹。
琴韵响，玉德凤轸，声传瑶徽。
疏襟曳履。
或行或凭几。
待饮彻、玉鼎云英，怎更有炎曦。
法曲遍第三·法曲·珠星璧月
作者：曹勋
朝代：宋

珠星璧月，昼景夜色相催。
正阳炎序火府，龙珠蕴照，冰海融澌。
洞天春常好，日日琪花，琼蕊芳菲。
绛景无别，惟似琉璃。
平地环绕清泚。
火中生莲，会成真物，更取海底龟儿。
胜热涤暑风，全形莹若冰肌。
常存道意。
铄石流金无畏。
共协混元一气。
入冲极。
觉自己。
干体还归。
法曲（歌头）
作者：曹勋
朝代：宋

柱史乘车，青牛驾轭，紫云覆顶，函关令已前知。西升稍驻，尹喜虔恭誓。求老子。亲谈道德微旨。五千余言，俱救末俗，度脱令咸归生理。体元机。人间方解道术，兼明治身，与国阶梯。更有黄庭，专分二境，内外皆举璇题。羽客见者，倾诚恳诵合彝仪。万神潜礼。密奉二经，炷香静默，心无竞，靡端倪。得失扫去，意海澄流要体。内景防愆失。外景忘疲。阆风蓬岛岂能移。念诵灵辞。指群迷。
法曲（第四攧）
作者：曹勋
朝代：宋

南薰殿阁，卷窗户新翠。池沼十顷净，俯桥影横霓。龟鱼自乐，潺潺螭口，流水照碧，芰荷绿满长堤。柳烟水色，一派涟漪。松竹阴中，细风缓引凉吹。琴韵响，玉德凤轸，声转瑶徽。疏襟曳履。或行或凭几。待饮彻、玉鼎云英，怎更有炎曦。
法曲（遍第二）
作者：曹勋
朝代：宋

向虚靖晨起。朝元意达，冲漠怡怡。三天澄映，九光霁碧，如有鹤舞鸾飞。泛空际。瑶室明辉。动与真期。至理常寂，户庭无远，欣欣端比。侍宴日在瑶池。师友多闲，抱琴沽酒度曲，笑采华芝。九节倚筇时。何须钓月眠石，寻觅占渊静逸。乐修持。淡然灵府泳真谛。怡养丹光里。春已收功，自育火枣交梨。
湘妃怨
作者：曹勋
朝代：宋

委琼佩兮重渊，税鸾车兮深山。望苍梧兮不极，与流水而潺湲。风凄凄兮山之阻，云溟溟兮湘之浦。落日黄兮明月辉，古木苍烟号兕虎。雨潇潇兮洞庭，烟霏霏兮黄陵。望夫君兮不来，波渺渺而难升。
琴操·履霜操
作者：曹勋
朝代：宋

皇之车兮，仆夫驰之。
皇之舆兮，仆夫乘之。
沉沉广宇兮，燕雀安之。
晨羞夕膳，谁其眎之。
亲不我思兮，我宁不悲。
皑皑繁霜，儿则履之。
父兮母兮，儿知儿非。
琴操·猗兰操
作者：曹勋
朝代：宋

猗嗟兰兮，其叶萋萋兮。猗嗟兰兮，其香年披披兮。胡为乎生兹幽谷兮，不同云雨之施。纷霜雪之委集兮，其茂茂而自持。猗嗟兰兮。
登山曲
作者：曹勋
朝代：宋

礼崇丘，陟重巘。
省风俗，绵宇县。
集纷埃，鬰葱倩。
顾秦雍，审伊洛。
惟前人，肇经度。
保鸿名兮隆德声，陋崇高于羣岳。
登山曲
作者：曹勋
朝代：宋

礼崇丘，陟重巘。省风俗，绵宇县。集纷埃，郁葱倩。顾秦雍，审伊洛。惟前人，肇经度。保鸿名兮隆德声，陋崇高於群岳。
登山曲
作者：曹勋
朝代：宋

礼崇丘，陟重巘。省风俗，绵宇县。集纷埃，郁葱倩。顾秦雍，审伊洛。惟前人，肇经度。保鸿名兮隆德声，陋崇高于群岳。
白雪歌
作者：曹勋
朝代：宋

白雪如玉，皇人寿谷。
白雪如霜，皇人乐康。
还余驾兮归来，覃威德於八荒。
箕山操
作者：曹勋
朝代：宋

草可以为衣兮，木可以为庐。水清石白兮，渴饮有时而饥食有余。止不知其吾之有影兮，而行不知其吾之有躯。彼日月之自明兮，吾又安知其所如。
箕山操
作者：曹勋
朝代：宋

草可以为衣兮，木可以为庐。
水清石白兮，渴饮有时而饥食有余。
止不知其吾之有影兮，而行不知其吾之有躯。
彼日月之自明兮，吾又安知其所如。
君乎君乎，且将浼我以天下，而无乃不几于赘乎。
箕山操
作者：曹勋
朝代：宋

草可以为衣兮，木可以为庐。水清石白兮，渴饮有时而饥食有馀。止不知其吾之有影兮，而行不知其吾之有躯。彼日月之自明兮，吾又安知其所如。君乎君乎，且将浼我以天下，而无乃不几于赘乎。
莫独行
作者：曹勋
朝代：宋

莫独行，风雨惨惨兮夜不得明。道有石坂兮，使汝车败而马惊。山有猛虎兮水多暴鲸。任重涂远兮无欲速其小程。莫独行，莫独行，聊可以俟同志之友生。
补乐府十篇·帝宓犠氏之乐歌
作者：曹勋
朝代：宋

罔兮罟兮惟田渔，时兮食兮民之须，以享以祀兮燔祭有馀。丰年告成，百谷用登。匏笾既盈，黍稷既馨，昭假是膺。于昭上帝，灵命有赫。其命维何，卿云五色。翩如游龙，萃如山崇。来临来止，惕然有颙。惟钦惟畏，乃祗乃庸。肇建官师，神民肃雍。鸟飞于天，鱼跃于渊。侯其尸之，其然而然。物之生矣，时其殖矣。职其宜矣，安其居矣。神之降依，昭假左右。霜露所沾，罔不在宥。悠悠上天，罔不覆护兮。芸芸动殖，靡不康阜兮。三光全兮，五谷熟兮，神顾歆兮，吾人昌兮，维上帝之功兮畴依。时雨濛濛，自西及东。日月所至，罔不率从。田有黍稷，原有榛栗。尊卑秩秩，民有家室。惟川冲冲，惟山崇崇。允执厥中，臻于大同。鸿惟烈祖，启迪后人。皇皇上帝，俾予字民。民协平康，帝命式臧。宅彼陶唐，光于万方。万方亿宁，亦莫我敢承。如天之运，如日之升。孰知其极兮，不可得而名不可得而称。草木繁芜兮阴雨膏之，百谷丰衍兮寒暑成之。万物护理兮元凯驯之，顾否德之弗类兮敢不允躬以承之。庶揖让以敉宁兮传诸罔极，世不乏圣兮惟皇与直。俾帝尧之至公兮，终维斗之不忒。于皇上圣，临御有赫。洪流汤汤，弗降弗辟。命于帝庭，纂服是膺。随山浚川，海宇攸宁。五服既宅，贡有常职。恩覃遐荒，惟帝之力。元圭告功，敢不承式。地平天成，垂休罔极。维天有光，式彼大商，俾正以尔万方。万方其乂，易乱为治。至于上下，鸟兽草木罔不安遂。帝命是膺，圣政日新。佑我烈祖，以克相尔后人。
补乐府十篇·帝陶唐氏之乐歌
作者：曹勋
朝代：宋

万方亿宁，亦莫我敢承。如天运，如日之升。孰知其极兮，不可得而名不可得而称。
补乐府十篇·有商氏之乐歌
作者：曹勋
朝代：宋

维天有光，式彼大商，俾正以乐万方。
贫汉归庐阜结庵作伽陀为别
作者：曹勋
朝代：宋

辩公出蓝之智，楮衲反来游戏。衲底一段光明，可谓湛然无累。倒峡倾河雄辩，银山铁壁意气。毗卢顶{宁页}上行，弥勒眼晴里睡。归去羌庐山下，一笑雪中风味。他时杖屦重来，且道有甚领会。为公撦了楮衣，奉为普薰一切。
贫汉归庐阜结庵作伽陀为别
作者：曹勋
朝代：宋

辩公出蓝之智，楮衲披来游戏。衲底一段光明，可谓湛然无累。倒峡倾河雄辩，银山铁壁意气。毗卢顶？上行，弥勒眼睛里睡。归去羌庐山下，一笑雪中风味。他时杖屦重来，且道有甚领会。为公扯了楮衣，奉为普薰一切。
阳春谣
作者：曹勋
朝代：宋

临东皇，万物昌。君陶唐，宣重光。臣皋夔，熙元良。协三辰，抚万方，物无夭札人无伤。人无伤，繄元良。锡以景福滋瀼瀼，吾君欣欣臻乐康。
龙笛曲
作者：曹勋
朝代：宋

美人满酌金屈巵，劝我行乐当及时。
艷歌流舞扬光辉。
扬光辉，照春日。
寿万春，欢未毕。
龙笛曲
作者：曹勋
朝代：宋

美人满酌金屈卮，劝我行乐当及时。艳歌流舞扬光辉。扬光辉，照春日。寿万春，欢未毕。
三峽流泉歌
作者：曹勛
朝代：宋

草木摇落兮露爲霜，三峽之水兮流湯湯。
我欲絕之兮恨無梁，邈佳人兮天一方。
明月皎皎兮，泉流湯湯。
君馬黄
作者：曹勛
朝代：宋

君馬黄，臣馬蒼。
君馬短，臣馬長。
馳驅不敢先騰驤，左右先後惟其良。
臣馬勞悴君馬康。
君馬康，無相忘。
一勞一逸固所當，君馬無逐臣馬强。
吳歌爲吳季子作
作者：曹勛
朝代：宋

佳人一往兮不來，國爲墟兮莫知。
儂自守兮誰依，俟河清兮幾時。
悵姑蘇之崔嵬。
孔子泣顔回
作者：曹勛
朝代：宋

噫嘻吁，天歟人歟，回也抑亦子之命歟，而其或者天實使之喪予。
何仁者之不壽，而中道之棄兮。
噫嘻吁，回歟回歟，其吾道之窮歟。
怨遥夜
作者：曹勛
朝代：宋

六龍滅景兮疾如馳，結隣曭㬒兮沉海涯。
飛霜烈烈以襲物兮，其容慘慄。
陰風凜凜而薄人兮，其聲凄悲。
祥鸞伏竄兮，鴟梟號呼。
哲人永歎以哀吟兮，貪夫適其覬覦。
彼庭燎之不吾遭兮，良卷懷而鬰紆。
勞歌三發兮，晨雞未旦。
使我耿耿以戚憂兮，獨展轉而向隅。
感秋蘭
作者：曹勛
朝代：宋

雲何爲兮深山，水何爲兮幽谷。
匪雜珮于華裾，恥見珍于流俗。
噫嘻，疑枳棘與荆榛，不辭榮於秋綠。
日出引
作者：曹勛
朝代：宋

雲冥冥，風凄凄。
綺疏未白雞已啼，角聲纔斷闢朱扉。
闢朱扉，款朝日。
君王劍珮朝諸侯，赫赫明明光萬國。
有所思二首·其二
作者：曹勛
朝代：宋

有所思，藐何許。
乃在洞庭之陽，瀟湘之浦。
我欲訪之限重阻。
水有吞舟之巨魚兮，山有食人之猛虎。
有所思，藐何許，沉沉靜夜愁風雨。
楚狂接輿歌
作者：曹勛
朝代：宋

世謂夷齊以爲溷兮，指箕子而爲愚。
既採薇以餓死兮，又被髮而爲奴。
鏌鋣見棄於鉛刀兮，魚目寶於隋珠。
彼蜂蛭之隠微兮，安能語神岳而觀清都。
已乎已乎，無爲察察而辨璠璵與碔砆。
楚語爲屈平作
作者：曹勛
朝代：宋

瞻荆潁兮盤盤，悲淮流兮潺湲。
彼何人兮獨安，此何人兮獨難。
悼哲人之不反兮，抗靈轡于江干。
歲將暮
作者：曹勛
朝代：宋

歲將暮，歲將暮，靡靡行人不歸去。
不歸去，道路長，道路長兮復限我以石坂羊腸。
山多喬木兮不能爲吾之棟梁，水多深阻兮不能爲吾之舟航。
徒頓駕以獨宿兮，趨風雨於晨裝。
眇佳人兮余懷，期遥集于扶桑。
歸去來
作者：曹勛
朝代：宋

歸去來，歸去來。
陸行無車，水行無船。
足重繭兮，羊腸九折，歷絕嶮而盤盤。
跼蹐脅息以休影兮，石壁屹立而不可以攀緣。
上窺不測之夭嶠兮，而下臨無底之深淵。
寒風凜凜以切骨兮，朔雪漫漫而漲天。
孤猿哀吟其左右兮，而猛虎咆哮乎後先。
緬前路之險阻其若此兮，道云遠而莫前。
悲已往之勤瘁兮，淚流襟而漣漣。
歸去來，歸去來。
吾鄉雖遠兮，及此而猶可以生還。
饑寒迫於屢空兮，庶乎安之若命而終保吾之天年。
琴操·將歸操
作者：曹勛
朝代：宋

水之深兮，可以方舟。
人之非兮，不可以同游。
斯人斯游，吾心之憂。
琴操·履霜操
作者：曹勛
朝代：宋

皇之車兮，僕夫馳之。
皇之輿兮，僕夫乘之。
沉沉廣宇兮，燕雀安之。
晨羞夕膳，誰其眎之。
親不我思兮，我寧不悲。
皚皚繁霜，兒則履之。
父兮母兮，兒知兒非。
琴操·岐山操
作者：曹勛
朝代：宋

豳之土兮，民之所宜。
豳之居兮，民之所依。
予何爲兮尸之。
我將全汝兮，之岐之陽。
汝其保寧兮，無越汝疆。
斯歸斯徂兮，其誰之將。
嗟今之人兮，何思何傷。
琴操·殘形操
作者：曹勛
朝代：宋

狸之文兮，蔚乎其成章。
身之孔昭兮，而其智之不揚。
維元首之昧昧兮，而股肱孰爲其良。
吁嗟乎，狸之祥兮。
非吾之傷兮，其誰爲傷。
琴操·猗蘭操
作者：曹勛
朝代：宋

猗嗟蘭兮，其葉萋萋兮。
猗嗟蘭兮，其香披披兮。
胡爲乎生茲幽谷兮，不同雲雨之施。
紛霜雪之委集兮，其茂茂而自持。
猗嗟蘭兮。
琴操·越裳操
作者：曹勛
朝代：宋

彼雲雨兮，曾莫之私。
黍稷繁蕪兮，草木其宜。
田野不辟兮，其誰荒之。
遠人之思兮，其誰來之。
其勤其施，惟先君之思。
琴操·雉朝飛操
作者：曹勛
朝代：宋

雉兮朝飛，鳴聲相隨。
朝刷其羽兮，夕哺其兒。
雖有風雨兮，莫或仳離。
嗟余之人兮，曾莫汝爲。
琴操·龜山操
作者：曹勛
朝代：宋

龜之卉兮萋萋，龜之雲兮霏霏，余之行兮遲遲。
龜兮龜兮，魯之所依。
匪顛匪危兮，靡扶靡持。
余之行兮，余心其悲。
登山曲
作者：曹勛
朝代：宋

禮崇丘，陟重巘。
省風俗，緜宇縣。
集紛埃，鬰葱倩。
顧秦雍，審伊洛。
惟前人，肇經度。
保鴻名兮隆德聲，陋崇高於羣岳。
白雪歌
作者：曹勛
朝代：宋

白雪如玉，皇人壽穀。
白雪如霜，皇人樂康。
還余駕兮歸來，覃威德於八荒。
箕山操
作者：曹勛
朝代：宋

草可以爲衣兮，木可以爲廬。
水清石白兮，渴飲有時而饑食有餘。
止不知其吾之有影兮，而行不知其吾之有軀。
彼日月之自明兮，吾又安知其所如。
君乎君乎，且將浼我以天下，而無迺不幾於贅乎。
聖人出
作者：曹勛
朝代：宋

升太微，法璇璣。
闢紫宮，清九圍。
甄符命以膺曆，廓氛祲而建靈旗。
同車書之文軌兮，納民物於雍熙。
噫嘻，惟仁惟義，則吾知其能所以保持。
莫獨行
作者：曹勛
朝代：宋

莫獨行，風雨慘慘兮夜不得明。
道有石坂兮，使汝車敗而馬驚。
山有猛虎兮水多暴鯨，任重塗遠兮無欲速其小程。
莫獨行，莫獨行，聊可以俟同志之友生。
虛飄飄
作者：曹勛
朝代：宋

虛飄飄，虛飄飄。
禹門三級浪，仙子百花橋。
雪霙輕作霰，簷溜凍成條。
游絲千尺網春色，掣電一抹收遠霄。
虛飄飄，虛飄飄，此時幻聚猶堅牢。
補樂府十篇·帝有虞氏之樂歌
作者：曹勛
朝代：宋

草木繁蕪兮陰雨膏之，百穀豐衍兮寒暑成之。
萬物護理兮元凱馴之，顧否德之弗類兮敢不允躬以承之。
庶揖讓以敉寧兮傳諸罔極，世不乏聖兮惟皇與直。
俾帝堯之至公兮，終維斗之不忒。
補樂府十篇·帝陶唐氏之樂歌
作者：曹勛
朝代：宋

鴻惟烈祖，啟迪後人。
皇皇上帝，俾予字民。
民協平康，帝命式臧。
宅彼陶唐，光于萬方。
萬方億寧，亦莫我敢承。
如天之運，如日之升。
孰知其極兮，不可得而名不可得而稱。
補樂府十篇·帝高陽氏之樂歌
作者：曹勛
朝代：宋

悠悠上天，罔不覆護兮。
芸芸動殖，靡不康阜兮。
三光全兮，五穀熟兮，神顧歆兮，吾人昌兮，維上帝之功兮疇依。
補樂府十篇·有商氏之樂歌
作者：曹勛
朝代：宋

維天有光，式彼大商，俾正以爾萬方。
萬方其乂，易亂爲治。
至于上下，鳥獸草木罔不安遂。
帝命是膺，聖政日新。
佑我烈祖，以克相爾後人。
關山月
作者：曹勛
朝代：宋

關山月，關山月。
分影送征人，寒光射矛戟。
胡笳聲斷塞鴻驚，征人淚下思鄉國。
陽春謠
作者：曹勛
朝代：宋

臨東皇，萬物昌。
君陶唐，宣重光。
臣臯夔，熙元良。
協三辰，撫萬方，物無夭札人無傷。
人無傷，繄元良。
錫以景福滋瀼瀼，吾君欣欣兮臻樂康。
龍笛曲
作者：曹勛
朝代：宋

美人滿酌金屈巵，勸我行樂當及時。
艷歌流舞揚光輝。
揚光輝，照春日。
壽萬春，歡未畢。
二色蓮
作者：曹勳
朝代：宋

鳳沼湛碧，蓮影明潔，清泛波面。素肌鑑玉，煙臉暈紅深淺。佔得薰風弄色，照醉眼、梅妝相間。堤上柳垂輕帳，飛塵儘教遮斷。重重翠荷淨，列向橫塘暖。爭映芳草岸。畫船未槳，清曉最宜遙看。似約鴛鴦並侶，又更與、舂鋤為伴。頻宴賞，香成陣、瑤池任晚。
倚闌人
作者：曹勳
朝代：宋

清明池館，芳菲漸晚，晴香滿架籠永晝。翠擁柔條，玉鋪繁蕊，嫋嫋舞低襟袖。秀蓓凝浩露，疑掛六銖衣縐。檀點芳心，體薰清馥，粉容宜拈春風手。肯與芝蘭共嗅。向夜闌凝月，洞戶花、別是素芳依舊。翦取長梢，青蛟噴雪，挽住曉雲爭秀。樓上人未去，常恐風欺雨瘦。紅綃收取，舉觴猶喜，窨得醺醺酒。
六花飛
作者：曹勳
朝代：宋

寅杓乍正，瑞雲開曉，罩紫府宮殿。聖孝虔恭，率宸庭冠劍。上徽稱、天明地察，奉玉檢、璇耀金輝，仰吾君，親被袞龍，當檻俯旒冕。中興明天子，舜心溫凊，示未嘗閒燕。禮無前比，出淵衷深念。贊木父金母至樂，萬億載、日月榮光俱歡忭。羅綺管絃開壽宴。
勝勝令
作者：曹勳
朝代：宋

梅風吹粉，柳影搖金。漸看春意入芳林。波明草嫩，據徵鞍，晚煙沈。向野館、愁緒怎禁。過了燒燈，醉別院，阻同尋。瑣窗還是冷瑤琴。燈花灺也，擁春寒，掩閒衾。念翠屏、應倚夜深。
勝勝慢·聲聲慢
作者：曹勳
朝代：宋

素商吹景，西真賦巧，桂子秋借蟾光。層層翠葆，深隱幽豔清香。佔得秀巖分種，天教薇露染嬌黃。珍庭曉，透肌破鼻，細細芬芳。應是月中倒影，喜餘葉婆娑，灝色迎涼。移根上苑，雅稱曲檻迴廊。趁取蕊珠密綴，與收花霧著宮裳。簾櫳靜，好圍四坐，對賞瑤觴。
十六賢
作者：曹勳
朝代：宋

拱皇圖，御寶歷，上聖垂衣。旰食親萬機。海宇熙熙。登壽域，瑞霞彩雲常捧日。花陰麥壠四民齊。宮衛仗肅，閬苑瑤池。臺殿倚晴暉。當盛際。風俗美。尋勝事。人物總遊嬉。太平何處，知不搖徵旗搖酒旗。四方感格臻上瑞。官家閒暇宴芳菲。千萬歲。嘉會明盛時。
四檻花
作者：曹勳
朝代：宋

鴛瓦霜濃，獸爐煙冷，瑣窗漸明。芙蓉紅暈減，疏篁曉風清。睡覺猶眠，怯新寒，仍宿酒，尚有餘酲。擁閒衾。先記早梅糝糝，流水泠泠。須記歲月堪驚。最難管、蒼華滿鏡生。心地常自樂，誰能問枯榮。一味情塵、揩摩盡，人間世，更沒虧成。惟蕭散，眠食外，且樂昇平。
國香
作者：曹勳
朝代：宋

紅染芙蓉。似曉霞麗日，秋滿珠宮。瑞彩朝來，都做和氣蔥蔥。共慶龜臺降祉，化均鳳歷同風。昇平助陰化，奉養餘閒，翰墨鸞龍。群仙移彩仗，盡紅妝玉帶，樂震霜空。響入千巖，芳桂香散房櫳。勸壽天顏有喜，奉觴雁序雍容。蟠桃待從此，歲歲今朝，薦酒瑤鍾。
國香
作者：曹勳
朝代：宋

十月新陽。喜桃杏秀髮，宮殿春香。寶曆開圖，文母協應時康。誕慶欣逢令旦，向花闈、罄列嬪嬙。歡榮是九五，侍膳芳筵，翠扆龍章。天心人共喜，拱三釵瑞彩，同捧瑤觴。禁中和氣，都入法部絲簧。一片神仙錦繡，正珠簾、高捲雲光。遐齡祝億載，永奉慈顏，地久天長。
夏雲峰
作者：曹勳
朝代：宋

紹洪基，撫萬宇，中興寶運符千。樞電瑞繞，景命燕及雲天。挺生真主，平四海、復禹山川。班列立、瞻雲就日，職貢衣冠。歡均鰲禁鵷鸞。望花城粉黛，金獸祥煙。笙簫緩奏，化國日永留連。寶觴親勸，須縱飲、歌舞韶妍。都是祝、南山聖壽，億萬斯年。
大椿
作者：曹勳
朝代：宋

梅擁繁枝，香飄翠簾，鈞奏嚴陳華宴。誠孝感南極，老人星垂眷。東朝功崇慶遠，享五福、長樂金殿。茲時壽協七旬，慶古今來稀見。慈顏綠髮看更新，玉色粹溫，體力加健。導引沖和氣，覺春生酒面。龍章親獻龜臺祝，與中宮、同誠歡忭。億萬斯年，當蓬萊、海波清淺。
夾竹桃花
作者：曹勳
朝代：宋

絳彩嬌春，蒼筠靜鎖，掩映夭姿凝露。花腮藏翠，高節穿花遮護。重重蕊葉相憐，似青帔豔妝神仙侶。正武陵溪暗，淇園曉色，宜望中煙雨。向暖景、誰見斜枝處。喜上苑韶華漸布。又似瑞霞低擁，卻恐隨風飛去。要留最妍麗，須且閒憑佳句。更秀容、分付徐熙，素屏畫圖取。
安平樂·安平樂慢
作者：曹勳
朝代：宋

聖德如堯，聖心如舜，欣逢出震昌期。中興繼體，撫有寰瀛，三陽方是炎曦。萬國朝元，奉崇嚴宸扆，咫尺天威。瑞色滿三墀。漸嵩呼、均慶彤闈。正金屋妝成，翠圍紅繞，香靄高散狻猊。東朝移雕輦，與坤儀、同奉瑤卮。闔殿花明，億萬載、鹹歌壽祺。視天民，永祈寶曆，垂衣端拱無為。
念奴嬌
作者：曹勳
朝代：宋

五門照日，是真人膺籙，炎圖家國。二百年來，撫四海安樂，六服承德。虎旅橫江，胡塵眯眼，恨有中原隔。宮城缺處，望來消盡金碧。徵轡暫款神州，期寬北顧，且馳驅朝夕。皓彩流天寧忍見，雙闕籠秋月色。欲飲無憀，還成長嘆，清淚空橫臆。請纓無路，異時林下猶憶。
念奴嬌
作者：曹勳
朝代：宋

烘簾晝暖，正飛花堆錦，風遲煙暮。綠葉成陰春又老，甲子誰能重數。梅已青圓，雪深猶記，曾拈疏枝否。須知物外，這些光景常駐。聞道江水東頭，同門相過，不作兒女語。醉墨凌波歌數闋，心跡都忘逆旅。胸次扶搖，壺中光景，肯與人同趣。棲塵功就，浩然俱待飛去。
念奴嬌
作者：曹勳
朝代：宋

瑑冰鑄雪，賦神情天壤，無倫香澤。月女霜娥，直是有如許，清明姿色。細玉釵梁，溫瓊環佩，語好新音發。相逢一笑，桂宮連夜寒徹。應是第一瑤臺，水晶宮殿裡，飛昇仙列。小謫塵寰緣契合，同飲銀漿凝結。醉裡歸來，魂清骨醒，乍向層城別。曉風吹袂，冷香猶帶殘月。
念奴嬌
作者：曹勳
朝代：宋

公家世德，建凌煙勳業，中興長策。三十年來，皆帝扆殊選，金甌名跡。眷倚江南，澄清一道，遴柬惟公得。西清嚴秘，龍頭高動奎壁。深殿衣惹天香，皇華原野，接蕭蕭秋色。六管均輸行奏課，唐室家聲皆識。老我相逢，萍蓬飄轉，晚景俱頭白。西山南浦，溯風衰淚橫臆。
念奴嬌
作者：曹勳
朝代：宋

半陰未雨，洞房深、門掩清潤芳晨。古鼎金爐，煙細細、飛起一縷輕雲。羅綺嬌春。爭攏翠袖，笑語惹蘭芬。歌筵初罷，最宜斗帳黃昏。樓上念遠佳人。心隨瀋水，學蘭灺俱焚。事與人非，爭似此、些子香氣常存。記得臨分。羅巾餘贈，盡日把濃燻。一回開看，一回腸斷重聞。
念奴嬌
作者：曹勳
朝代：宋

禁菸過也，正東風濃拂，來禽奇絕。翠葉修條千萬點，輕染微紅香雪。霽景烘雲，暖梢吹綻，浩蕩春容闊。棠陰已靜，此花標韻終別。猶記寶帖開緘，如何春李，與佳名齊列。秀實甘芳莫待看，葉底勻圓堪折。且賞瓊苞，繁英插鬢，淡佇留風月。宜將圖畫，有時凝想重閱。
慶清朝
作者：曹勳
朝代：宋

絳羅縈色，茸金麗蕊，秀格壓盡群芳。人間第一嬌嫵，深紫輕黃。乍過夜來穀雨，盈盈明豔惹天香。春風暖，寶幄競倚，名稱花王。朝檻五雲擁秀，護曉日、偏宜翠幕高張。穠姿露葉，臨賞須趁韶光。最喜鑑鸞初試，數枝姚魏插宮妝。然絳蠟，共花拚醉，莫靳瑤觴。
憶吹簫·鳳凰臺上憶吹簫
作者：曹勳
朝代：宋

煩暑衣襟，乍涼院宇，梧桐吹下新秋。望鵲羽、橋成上漢，綠霧初收。喜見西南月吐，簾盡卷、玉宇珠樓。銀潢晚，應是絳河，已度牽牛。何妨翠煙深處，佳麗擁繒筵，鬥巧嬉遊。是向夕、穿針競立，香靄飛浮。別有迴廊影裡，應鈿合、釵股空留。江天曉，蕭蕭雨入潮頭。
木蘭花慢
作者：曹勳
朝代：宋

斷虹收霽雨，捲簾幕、與風期。正燕子將雛，鶯兒弄巧，日影遲遲。荼䕷。牡丹過也，但遊絲、上下網晴暉。三月韶華，轉頭易失，密陰勻齊。常思。入夏景偏奇。是梅雨霏微。更乍著輕紗，涼搖素羽，翠點清池。還思。故山舊隱，想蔥蘢、翠竹鎖窗扉。獨倚西樓謾久，此懷冷淡誰知。
東風第一枝
作者：曹勳
朝代：宋

寶苑明春，青霞射晚，六幕雲閒風靜。茂林修竹昂霄，素月照人澄瑩。梅花十頃，遞暗香、瓊瑤真景。散萬斛金蓮，崇山秀嶺，盡開花徑。真個好、月燈相映。真個樂、聖駕遊幸。四部簫韶，群仙奏樂，萬光耀境。玉華不夜，向洞天、暖煙回冷。好大家、酒色醺醺，任教漏移花影。
水龍吟
作者：曹勳
朝代：宋

翠簾遲晚，龍樓麗日，海宇明新霽。樞旋大電，虹流華渚，陽春天氣。出震乘乾，保民立政，垂衣裳治。誕恩均九有，功兼七制，恢圖撫、四荒外。威動殊鄰萬里。擁衣冠、稱觴玉陛。虞韶緩度，龍香飛下，晴雲如水。行見冰天，版圖來上，諸侯盟會。奉怡顏宴罷，歸移寶輦，向瑤池醉。
水龍吟
作者：曹勳
朝代：宋

曉雲閣雨。疏梅綴玉，麈尾聞談吐。精忠許國，才華摛錦，塵勞釋去。六印雄圖，百川明辯，蘇張誰數。有奇謀欲下，陰山族帳，惟英衛、可接武。想見臨戎丰度。慨然定、中原疆土。果驚一坐，折衝遐裔，嘉言循古。安撫疲民，靜摧驕虜，無煩旗鼓。看功成、入輔中興，永佐乾坤主。
水龍吟
作者：曹勳
朝代：宋

海榴紅暖。圓荷翠小，榭閣薰風淺。真人撫運，雲龍相際，真賢載誕。魯國元勳，相門接踵，傳家非遠。輔中興大業，折衝鄰壤，扶紅日、上霄漢。端是清明重見。範陶熔、鹹收群彥。垂紳正笏，爐煙不動，宸廷閒燕。天地平成，父堯子舜，永膺宸眷。賜我公歲歲，恩榮錫命，向黃金殿。
水龍吟
作者：曹勳
朝代：宋

嫩涼微嫋，秋容乍肅，迥覺涼如水。重陽已近，巖華增秀，一鉤天際。香動前星，氣橫文圃，榮光呈瑞。仰宸心密眷，行都正牧，兵民奉、神明治。金殿朝回燕適。肆武功、文德鹹備。蕭閒翰墨，惟親書史，不尋羅綺。歡動宸嚴，宴開鶴禁，生朝和氣。願青宮佈政，龍樓問寢，同千萬歲。
水龍吟
作者：曹勳
朝代：宋

凍雲閣雨，長風送雪，萬里無凝滯。斜斜整整，純白入素，應同太始。袁巷蕭條，冷光寒透，有人曾至。但圓虛上下，澄明瑩潔，如□□、混元氣。時聽松篁瀉墜。任山川、珠聯玉綴。一塵不染，一毫不現，真空妙治。祥應三白，潤歸多稼，已成豐歲。待收拾大翁，茶鹽賀喜，興村東醉。
水龍吟
作者：曹勳
朝代：宋

傍階紅藥，新梢翠竹，榭閣薰風靜。維神降嶽，維熊占夢，姿儀玉聘。金殿趨庭，禁嚴衣彩，寢門溫清。是宗藩帝子，天潢寶牒，當神武、侍明廷。為善先知最樂，詠詩書、存存成性。親師講道，摛華揮藻，水雲高興。一代榮觀，覬堯顯舜，古今難並。看青華蕊簡，松喬比壽，佐南風政。
水龍吟
作者：曹勳
朝代：宋

鑑天雲斂壺中，晝暖乍喜薰風永。輕紗漸試，香羅初褪，梅陰又□。廣殿窗虛，翠簾捲起，一番清影。正新篁綠嫩，池光漲雨，魚吹浪、燕飛徑。好是九重邃密，有嵐光、煙溪深靜。昇平暇日，長廊別院，笙歌緩整。寶輦遲留，玉觴時舉，何妨乘興。況一年好處，猶寒未暖，是清和景。
沁園春
作者：曹勳
朝代：宋

濃綠交陰，脆圓經雨，夏景正新。遽紫泥封檢，紅幢建鉞，飄然吹起，一片閒雲。禁殿趨班，玉音親詔，並遣皇華通寶鄰。凌歊去，任重霄溫暑，萬里風薰。炎曦正斡天鈞。更午氣均齊天地根。運至精感化，千和萬合，滌堤旁說，必自成真。已約歸期，秋風前後，梨棗黃花滿地勻。閶闔晚，待朝元紫府，上達明君。
沁園春
作者：曹勳
朝代：宋

春點菸紅，露晞新綠，土膏漸香。散懶慵情性，尋幽選靜，一筇煙雨，幾處松篁。恨我求閒，已成遲暮，石淺泉甘難屢嘗。猶堪去，向清風皓月，南澗東岡。如今雁斷三湘。念酒伴、不來梅自芳。幸隱居藥館，孫登嘯詠，從容雲水，無負年光。且共山間，琴書朋舊，時飲無何遊醉鄉。歸常是，趁前村桑柘，猶掛殘陽。
沁園春
作者：曹勳
朝代：宋

五老橫峰，二林雲衲，自古洞天。噴玉龍飛，下三峽水，望香爐暗靄，如起非煙。有個真人，撥雲峰下，宴坐修真不記年。明亭詔，看龍翔鳳翥，宸制奎篇。君臣際會誠難。聳翠閣、頻頒寶墨鮮。眾妙門皆向，微言顯啟，兩朝天德，甘湧神泉。道化承平，應稽升舉，且向人間尋有緣。掀髯笑，做廬山隱逸，大宋神仙。
法曲散序·法曲
作者：曹勳
朝代：宋

飛金走玉常賓士。日上還西。自古待著長繩系。算塵心、謾勞役堪悲。盤古到此際。桑田變海，海覆成陸高低。噫嘻。下土是凡質容儀。壽考能消，幾日支援。念一世。真若朝榮暮落難期。幸有志、日傳得神仙希夷。希夷。堪為千古人師。
法曲歌頭·法曲
作者：曹勳
朝代：宋

柱史乘車，青牛駕軛，紫雲覆頂，函關令已前知。西升稍駐，尹喜虔恭誓。求老子。親談道德微旨。五千餘言，俱救末俗，度脫令鹹歸生理。體元機。人間方解道術，兼明治身，與國階梯。更有黃庭，專分二境，內外皆舉璇題。羽客見者，傾誠懇誦合彝儀。萬神潛禮。密奉二經，炷香靜默，心無競，靡端倪。得失掃去，意海澄流要體。內景防愆失。外景忘疲。閬風蓬島豈能移。唸誦靈辭。指群迷。
法曲第四·法曲
作者：曹勳
朝代：宋

南薰殿閣，卷窗戶新翠。池沼十頃淨，俯橋影橫霓。龜魚自樂，潺潺螭口，流水照碧，芰荷綠滿長堤。柳煙水色，一派漣漪。松竹陰中，細風緩引涼吹。琴韻響，玉德鳳軫，聲傳瑤徽。疏襟曳履。或行或憑几。待飲徹、玉鼎雲英，怎更有炎曦。
法曲遍第一·法曲
作者：曹勳
朝代：宋

麗景早春時。正花漏初遲。東君出震，太和應物，恍惚中立丹基。天風卦成隨象，記合成□□□□□□□必相契。三千六百火候，密運精微。蒸入肌膚，嫩紅潮頰，自然舊容生輝。情志。鄙凡塵，瑤圃滿眼，都看桃李。晴雲萬疊開異色。靈光湛湛增秀逸。與道合。真境丹房，隨時沐浴，亦向朝夕。
法曲遍第三·法曲
作者：曹勳
朝代：宋

珠星璧月，晝景夜色相催。正陽炎序火府，龍珠蘊照，冰海融澌。洞天春常好，日日琪花，瓊蕊芳菲。絳景無別，惟似琉璃。平地環繞清泚。火中生蓮，會成真物，更取海底龜兒。勝熱滌暑風，全形瑩若冰肌。常存道意。鑠石流金無畏。共協混元一氣。入衝極。覺自己。乾體還歸。
清平樂
作者：曹勳
朝代：宋

一春老病。空過春光永。藥鼎煎爐朝暮景。只是醫方藥性。經旬日色雲遮。山高寒透窗紗。常恨簷頭傾雨，猶能枕上看花。
清平樂
作者：曹勳
朝代：宋

去年春破。強半途中過。日日篷窗眠了坐。飽聽吳音楚些。今年猶在天涯。客情觸處思家。柳密何人深院，竹疏特地桃花。
清平樂
作者：曹勳
朝代：宋

春前別後。常是雙眉皺。生怕鶯聲催殘漏。夢破閒衾堆繡。又還玉露金風。秋聲先到房櫳。川上不傳尺素，雲間猶望飛鴻。
清平樂
作者：曹勳
朝代：宋

秋涼破暑。暑氣遲遲去。最喜連日風和雨。斷送涼生庭戶。晚來燈火迴廊。有人新酒初嘗。且喜薄衾圍暖，卻愁秋月如霜。
清平樂
作者：曹勳
朝代：宋

趙家燕燕。宜在昭陽殿。春入館娃深宮宴。秀色從來未見。淺顰輕笑都宜。臨風好是腰肢。今夜松江歸路，月明愁滿清輝。
清平樂
作者：曹勳
朝代：宋

風休雨罷。三五春寒夜。翠額重簾何妨下。一炷非蘭非麝。紅蓮開遍吳宮。華燈小試房櫳。客裡愁須強遣，從來我輩情鍾。
玉連環·解連環
作者：曹勳
朝代：宋

慶雲開霽，清華明晝，殿閣風度薰弦。電虹敷瑞，應炎運當千。端景命、符聖德，三階正、萬國歸化，遠勝文思睿藻，問鯖寢格中天。深嚴。邃啟芳筵。正花擁絳扆，瑤殿神仙。緩聞鈞韶奏下，歌舞雲邊。宮闈罄和氣，浹南山。罩翠靄、上壽煙。祝無疆御歷萬萬年。
瑞鶴仙
作者：曹勳
朝代：宋

小梅凝秀色，泛霽靄晴和，春容初透。璇霄降仙格，覺蔥蔥佳氣，先驚花柳。芝蘭戶牖。慶稟質、天長地久。有當熊避輦，嘉聲懿德，六宮居右。清晝。文簫儀鳳，妙舞低雲，緩鏘鈞奏。香傳繡幄，騰飛霧，上金獸。願千齡遐算，三宮慈愛，長亭茲辰勸酒。向瑤臺閬苑，芳音永嬪萬壽。
綠頭鴨·多麗
作者：曹勳
朝代：宋

喜雨薰泛景，翠雲低柳。正涼生殿閣，梅潤曉天，暑風時候。應乘乾、彩虹流渚，驚電繞、璇霄樞鬥。大業輝光，益建火德，梯航四海盡奔走。六府煥修，多方平定，寰宇歌元首。凝九有。三辰拱北，萬邦孚佑。對祥煙、霽色清和，鳳韶九成儀晝。聽山聲、響傳呼舞，騰紫府、香濃金獸。禁篽昇平，慈闈燕適，褘衣共上玉觴酒。齊奉舜圖，南山同永，合殿備金奏。祝聖壽。聖壽無疆，兩儀並久。
花心動
作者：曹勳
朝代：宋

密幄陰陰，正嘉花嘉木，盡成新翠。蕙圃過雨，牡丹初歇，怎見淺深相倚。好稱花王侍。秀層臺、重樓明麗。九重曉，狂香浩態，暖風輕細。堪想詩人贈意。喜芳豔卿雲，嫩苞金蕊。要看秀色，收拾韶華，自做殿春天氣。與持青梅酒，趁凝佇、晚妝相對。且頻醉，芳菲向闌可惜。
花心動
作者：曹勳
朝代：宋

椒柏稱觴，撫寰瀛佳辰，正臨端月。瑞應屢臻，宮篽多祥，氣候暖回微冽。聖母七旬壽，敻無前、天心昭格。溥慶處，坤珍效祉，宴開清切。金殿簫韶備設。鏘鈞奏留雲，舞容迴雪。赭袍繡擁，褘翟同誠，遞捧玉杯歡悅。願將億萬喜，祝億萬、從茲無缺。太平主，永隆聖孝鳳闕。
花心動
作者：曹勳
朝代：宋

玉井生寒，正楓落吳江，冷侵羅幕。翠雲翦葉，紫錦攢花，暗香遍燻珠閣。瑞非蘭麝比，氤氳清徹寥廓。向燕寢，團團秀色，巧宜圍卻。寶檻濃開對列，蜂共蝶多情，未知花萼。愛玩置向窗幾，時時更碾，建春澆著。最是關情處，驚夢迴、酒醒初覺。楚梅早，前村任他暗落。
花心動
作者：曹勳
朝代：宋

綠結陰濃，漸南風初到、舊家庭院。細麥落花，圓荷浮葉，翠徑受風新燕。乍晴還雨香羅怯，惜柳絮、已將春遠。最好處，清和氣暖，喜拈輕扇。好對層軒邃館。供極目晴雲，曉江橫練。煮酒試嘗，梅子團青，草草也休辭勸。待等閒暇尋勝去，又閒事、有時縈絆。且趁取良辰，醉後莫管。
訴衷情
作者：曹勳
朝代：宋

得抽頭處好抽頭。等待幾時休。賢且廣張四至，我早已優遊。黃道服，布錢縐。煞風流。往來熟後，也沒驚怕，也沒憂愁。
訴衷情
作者：曹勳
朝代：宋

西都花市錦雲同。穀雨貢黃封。天心故偏雨露，名品滿深宮。開國豔，正春融。露香中。綺羅金殿，醉賞濃春，貴紫嬌紅。
訴衷情
作者：曹勳
朝代：宋

人情世態飽經過。眼也見來多。忙中掉得便去，不是有人唆。雲似舞，水如歌。笑呵呵。這回還我，半世偎綏，一味磨跎。
謁金門
作者：曹勳
朝代：宋

春待去。簾外連天飛絮。老大心情慵縱步。草迷池上路。春去不知何處。欲問誰能分付。但有清陰遮院宇。晚鶯和暮雨。
謁金門
作者：曹勳
朝代：宋

春漸至。雪染梅梢輕細。試路新蕪殊可喜。冷雲閒照水。白苧今年不寄。最好且尋幽會。不怕清寒侵紫綺。看燈同晚醉。
謁金門
作者：曹勳
朝代：宋

香乍起。滿院垂垂巖桂。未卷珠簾香已至。酒杯言笑裡。葉下茸金繁蕊。別是清妍風致。更遠隨人聞細細。月華天似水。
賞松菊
作者：曹勳
朝代：宋

涼飆應律驚潮韻，曉對彩蟾如水。慶霄占夢月，已祥開天地。聖主中興大業，二南化、恭勤輔翊。撫宮闈，看儀型，海宇盡成和氣。禁掖西瑤宴席。泛天風、響鈞韶空外。貴是至尊母，極人間崇貴。緩引長生麗曲，翠林正、香傳瑞桂。向靈華，奉光堯，同萬萬歲。
選冠子
作者：曹勳
朝代：宋

秀木撐空，凝雲藏岫，處處群山橫翠。霜風冽面，酒力潛消，徵轡暫指天際。紅葉黃花，水光山色，常愛曉雲晴霽。念塵埃眯眼，年華易老，覺遠行非易。常自感、羽客難尋，蓬萊難到，強作林泉活計。魚依密藻，雁過煙空，家信漸遙千里。還是關河冷落，斜陽衰草，葦村山驛。又雞聲茅店，鴉啼露井重喚起。
選冠子
作者：曹勳
朝代：宋

細柳排空，高榆擁岸，乍覺楚天秋意。涼隨夜雨，望極長淮，孤館漫成留滯。天淨無雲，浪痕清影，窗戶閒臨煙水。嘆驅馳塵事，殊喜蕭散，暫來閒適。常思念、聖主垂衣，臨朝北顧，泛遣聊寬憂寄。輶軒載攬，虎節嚴持，談笑掛帆千里。憑仗皇威，濫陪樞管，一語折衝遐裔。待歸來，瞻對龍顏，須知有喜。
金盞倒垂蓮
作者：曹勳
朝代：宋

穀雨初晴，對曉霞乍斂，暖風凝露。翠雲低映，捧花王留住。滿闌嫩紅貴紫，道盡得、韶光分付。禁篽浩蕩，天香巧隨天步。群仙倚春似語。遮麗日、更著輕羅深護。半開微吐，隱非煙非霧。正宜夜闌秉燭，況更有、姚黃嬌妒。徘徊縱賞，任放濛濛柳絮。
錦標歸
作者：曹勳
朝代：宋

風攪長空，冷入寒雲，正是嚴凝初至。圍爐坐久，珠簾捲起，準擬六花飛砌。漸苒苒晴煙，更暗覺、遠天開霽。阻瓊瑤、不舞藍田，但有蟾華鋪地。想像如今剡溪，應誤幽人訪客，輕舟閒艤。翠幕登臨處，散無限清興，頓孤沈醉。念好景佳時，謾望極、祥霙為瑞。卻梅花、知我心情，故把飛英飄墜。
長壽仙促拍
作者：曹勳
朝代：宋

舜德日輝光，正初冬盛期。東朝喜、誕生時。向彤闈、清淨均化有，自然和氣。長生久視，金殿熙熙。宴瑤池。褘衣俱侍、玳筵啟。花如錦、耀朝暉。太平際天子，天下養、共瞻誠意。南山虔祝，億萬同歲。
長壽仙促拍
作者：曹勳
朝代：宋

絳闕岹嶢，正春光到時。當人日、誕芳儀。向宮壺、雅著徽譽美，懿德無虧。深被恩榮，金殿宴嬉。氣融怡。賢均樛木，宜頌二南詩。天心喜、錦筵啟。闔部奏笙簫，祝壽處、願與山齊。年年常奉，明主禁掖。
風流子
作者：曹勳
朝代：宋

中春膏雨歇，雕闌曉，最好海棠時。正新梢吐綠，萬苞凝露，暖鋪雲錦，香點胭脂。向枝上，緒風開秀色，桃李盡成蹊。朱唇暈酒，臉紅微透，翠紗輕卷，紅映豐肌。嚴宸風光主，臨賞處，玉殿麗日遲遲。天與造化西蜀，濃豔芳菲。待繡簾捲起，歡奉長樂，內梱多閒，同宴椒闈。須是對花滿酌，不醉無歸。
鳳凰臺上憶吹簫
作者：曹勳
朝代：宋

碧玉煙塘，絳羅豔卉，朱清炎馭升晹。正應運、真人誕節，寶緒靈光。海宇均頒湛露，環佩拱、北極稱觴。歡聲浹，三十六宮，齊奉披香。芬芳。寶薰如靄，仙仗捧椒扉，秀繞嬪嬙。上萬壽、雙鬟妙舞，一部絲簧。花滿蓬萊殿裡，光照坐、尊俎生涼。南山祝，常對化日舒長。
鳳簫吟·芳草
作者：曹勳
朝代：宋

列旗常。中宵天淨，郊丘展采圓蒼。肇禋三歲禮，聖天子為民，致福穰穰。凝旒親奠玉，粲珠聯、星斗垂芒。漸月轉燔柴，露重煙斷壇旁。歡康。青霞催曉，六樂均調，響逐新陽。輦迴天仗肅，慶千官抃舞，繡錦成行。雞竿雙鳳闕，肆頒宣、恩動榮光。贊永御，蘿圖霈澤，常撫殊方。
點絳唇
作者：曹勳
朝代：宋

一氣衝融，浩然識取生緣處。斂歸靈府。便作真鉛柱。九任玄歸，行處龍先虎。山頭雨。散成清露。瑪瑙生玄圃。
點絳唇
作者：曹勳
朝代：宋

不厭頻來，探梅選勝湖山裡。瑤林瓊蕊。真是遊方外。玉殿珠樓，不併人間世。何妨醉。都無寒意。滿坐惟和氣。
點絳唇
作者：曹勳
朝代：宋

怯雨羞雲，翠鬟初按檀槽就。賞心時候。常勸花間酒。慢拈輕攏，怨感隨纖手。胡沙奏。幾行紅袖。都道誰家有。
點絳唇
作者：曹勳
朝代：宋

慘慘春陰，畫橈寒漾梅風去。冷風吹度。愁入淮山路。歌扇歸期，只恐春城暮。人何處。柳汀煙渚。聽盡篷窗雨。
點絳唇
作者：曹勳
朝代：宋

昏旦交時，箇中已有甘香味。咽同真液。便覺溫溫地。八一高蟠，光動重樓外。但留意。自然和氣。香滿崑崙水。
點絳唇
作者：曹勳
朝代：宋

曉日濃陰，冷雲遮斷山無數。雁飛箏柱。都向愁邊去。簾影沈沈，一縷芳香度。深庭戶。且尋歡聚。雪意還成雨。
點絳唇
作者：曹勳
朝代：宋

有個庵兒，做來不大元非小。陽光常照。坐臥誰知道。煉得丹砂，不是人間灶。沖和妙。鶴鳴猿嘯。一任西風老。
點絳唇
作者：曹勳
朝代：宋

石洞清寒，柳煙吹散松風靜。日華光映。翠水環雲徑。道境多閒，不是人間景。談清淨。道師歌詠。花轉雲房影。
點絳唇
作者：曹勳
朝代：宋

秋雨彌空，冷侵窗戶琴書潤。四簷成韻。孤坐無人問。壯志消沈，喜入清閒運。常安分。炷煙飄盡。更撥餘香燼。
齊天樂
作者：曹勳
朝代：宋

芙蓉凝露青霞護，朝日綺疏風細。正是中秋，時候喜逢，中宮蔥蔥佳氣。雲龍慶會。贊真主當陽，輔成天地。暇日琴書，暫閒蠶館見賢志。嬪嬙衣羅乍試。盡趨椒殿，喜芳繡筵初啟。酒面騰紅，香菸罩碧，恩滿六宮金翠。何妨絳燭。任花敧玉側，勸教沈醉。鳳闕龍樓，夜色涼如水。
喜遷鶯
作者：曹宰
朝代：宋

梅含春信，冒北律嚴寒，南枝先暖。月上初弦，萱開九葉，嵩嶽誕生英俊。冰玉丰姿瑩徹，錦繡文章煥爛。人歌贊，是今朝卓魯，他年伊旦。猶羨瓜期近，課春九重，優陟公卿選。列鼎鳴鐘，乘軒襲冕。直把功名占斷。好是賓僚會宴，爭捧觥觴頻勸。重重願，與青青松柏，歲寒難變。
喜遷鶯
作者：曹宰
朝代：宋

歲華將近。得昨夜一枝，江南佳信。建水城中，武夷峰上，恰屬老人星分。間世挺生賢哲，賈馬文章清俊。推太守，想區區百里，難淹良駿。輿論懷報也，暫把玉山，寄與丹青暈。壽旦方臨，祠堂其立，底事古今誰勝。自有養生妙訣，贏得朱顏芳鬢。猶更好，佩金魚寶帶，凌煙優選。
喜遷鶯
作者：曹宰
朝代：宋

皇都春早，正媚景霽色，融和時候。宿靄初收，祥煙新布，桃李滿林惟繡。挺生堊朝哲輔，風采獨居人右。世希有，看陳思名族，平陽革裔。眷厚知已久，近輔名藩，符竹頻分剖。一節趨朝，神京作鎮，高掩昔年賢守。芝檢異恩才下，玉筍清班須簉。壽齡遠，與湖山同永，松椿同壽。
如夢令
作者：曹組
朝代：宋

門外綠陰千頃。兩兩黃鸝相應。睡起不勝情，行到碧梧金井。人靜。人靜。風動一枝花影。
婆羅門引
作者：曹組
朝代：宋

漲雲暮卷，漏聲不到小簾櫳。銀河淡掃澄空。皓月當軒高掛，秋入廣寒宮。正金波不動，桂影朦朧。佳人未逢。嘆此夕、與誰同。望遠傷懷對景，霜滿愁紅。南樓何處，想人在、長笛一聲中。凝淚眼、泣盡西風。
憶瑤姬
作者：曹組
朝代：宋

雨細雲輕，花嬌玉軟，於中好個情性。爭奈無緣相見，有分孤零。香箋細寫頻相問。我一句句兒都聽。到如今，不得同歡，伏惟與他耐靜。此事憑誰執證。有樓前明月，窗外花影。拚了一生煩惱，為伊成病。只恐更把風流逞。便因循、誤人無定。恁時節、若要眼兒斯覷，除非會聖。
撲蝴蝶
作者：曹組
朝代：宋

人生一世。思量爭甚底。花開十日，已隨塵共水。且看欲盡花枝，未厭傷多酒盞，何須細推物理。幸容易。有人爭奈，只知名與利。朝朝日日，忙忙劫劫地。待得一晌閒時，又卻三春過了，何如對花沈醉。
水龍吟
作者：曹組
朝代：宋

曉天穀雨晴時，翠羅護日輕煙裡。酴醿徑暖，柳花風淡，千葩濃麗。三月春光，上林池館，西都花市。看輕盈隱約，何須解語，凝情處、無窮意。金殿筠籠歲貢，最姚黃、一枝嬌貴。東風既與花王，芍藥須為近侍。歌舞筵中，滿裝歸帽，斜簪雲髻。有高情未已，齊燒絳蠟，向闌邊醉。
聲聲慢
作者：曹組
朝代：宋

重簷飛峻，麗彩橫空，繁華壯觀都城。雲母屏開八面，人在青冥。憑欄瑞煙深處，望皇居、遙識蓬瀛。迴環閣道，五花相鬥，壓盡旗亭。歌酒長春不夜，金翠照羅綺，笑語盈盈。陸海人山輻輳，萬國歡聲。登臨四時總好，況花朝、月白風清。豐年樂，歲熙熙、且醉太平。
脫銀袍
作者：曹組
朝代：宋

濟楚風光，昇平時世。端門支散，碗遂逐旋溫來，吃得過、那堪更使金器。分明是。與窮漢、消災滅罪。又沒支分，猶然遞滯。打篤磨槎來根底。換頭巾，便上弄交番斯替。告官裡。駝逗高陽餓鬼。
青門飲
作者：曹組
朝代：宋

山靜煙沈，岸空潮落。晴天萬里，飛鴻南渡。冉冉黃花，翠翅金鈿，還是倚風凝露。歲歲青門飲，盡龍山、高陽儔侶。舊賞成空，回首舊遊，人在何處。此際誰憐萍泛，空自感光陰，暗傷羈旅。醉裡悲歌，夜深驚夢，無奈覺來情緒。孤館昏還曉。厭時聞、南樓鐘鼓。淚眼臨風，腸斷望中歸路。
點絳唇
作者：曹組
朝代：宋

雲透斜陽，半樓紅影明窗戶。暮山無數。歸雁愁遠去。十里平蕪，花遠重重樹。空凝佇。故人何處。可惜春將暮。
點絳唇
作者：曹組
朝代：宋

霜落吳江，萬畦香稻來場圃。夜村舂黍。草屋寒燈雨。玉粒長腰，瀋水溫溫注。相留住。共抄雲子。更聽歌聲度。
點絳唇
作者：曹組
朝代：宋

秋勁風高，暗知鬥力添弓面。靶分筠斡。月到天心滿。白羽流星，飛上黃金碗。胡沙雁。雲邊驚散。壓盡天山箭。
點絳唇
作者：曹組
朝代：宋

疏柳殘蟬，助人離思斜陽外。淡煙疏靄。節物隨時改。水已無情，風更無情㬠。蘭舟解。水流風快。回首人何在。
點絳唇
作者：曹組
朝代：宋

沈醉歸來，洞房燈火閒相照。夜寒猶峭。信意和衣倒。春夢雖多，好夢長長少。紗窗曉。鳳幃人悄。花外空啼鳥。
點絳唇
作者：曹組
朝代：宋

小小朱橋，柳邊人過橫塘路。細風時度。□浪痕痕去。草軟沙平，穩襯尋幽步。□□處。亂紅飛舞。回首春城暮。
點絳唇
作者：曹組
朝代：宋

一片南雲，定知來做巫山雨。歌聲才度。只向風中住。惱亂襄王，無限牽情處。長天暮。又還飛去。目斷陽臺路。
點絳唇
作者：曹組
朝代：宋

密炬高燒，寶刀時翦金花碎。照人歡醉。也照人無睡。待得灰心，陪盡千行淚。籠紗裡。夜涼如水。猶喜長成對。
紅窗迥
作者：曹豳
朝代：宋

春闈期近也，望帝鄉迢迢，猶在天際。懊恨這一雙腳底。一日廝趕上五六十里。爭氣。扶持我去，轉得官歸，恁時賞你。穿對朝靴，安排你在轎兒裡。更選個、宮樣鞋，夜間伴你。
惜餘妍·惜餘妍
作者：曹邍
朝代：宋

同根異色，看鏤玉雕檀，芳豔如簇。秀葉玲瓏，嫩條下垂修綠。禁華深鎖清妍，香滿架、風梳露浴。輕盈，便似覺、酴醿格調粗俗。蜂黃間塗蝶粉，疑舊日二喬，各樣妝束。費卻春工，鬥合靚芳濃馥。翠華臨檻清賞，飛鳳斝、休辭醉玉。晴晝，鎮貯春、瑤臺金屋。
瑞鶴仙
作者：曹邍
朝代：宋

爐煙銷篆碧。對院落鞦韆，晝永人寂。濃春透花骨。正長紅小白，暈香塗色。銅駝巷陌。想遊絲、飛絮無力。念繡窗、深鎖紅鸞，虛度禁菸寒食。空憶。象床沉水，鳳枕屏山，殢歡尤惜。粉香狼藉。海棠下、東風急。自秦臺簫咽，漢皋珮冷，斷雨零雲難覓。但杏梁、雙燕歸來，似曾舊識。
齊天樂
作者：曹邍
朝代：宋

翠簫聲斷青鸞翼，心期破釵誰表。夜燭銀屏，春風粉袖，猶記琵琶斜抱。瑤池路杳。恨巫女回雲，月娥沉照。謾說蓬萊，玉環花貌夢難到。嚴花亭院乍冷，更蛩吟風碎，鴻飛煙渺。綠玉彈棋，紅牙按拍，樂事歡情終少。劉郎未老。要鬢翼堆玄，腕酥凝皓。莫忘香薦，綠羅裙帶草。
念奴嬌
作者：曾
朝代：宋

繡衣直指，問凌風一笑，翩然何許。詔出層霄持漢節，千里秋風淮浦。鑑遠江山，竹西歌吹，曾被腥羶汙。須君椽筆，為渠一洗塵土。休厭共倒金荷，翠眉重為唱，渭城朝雨。看即揚鞭歸騎穩，還指鬱蔥深處。寶帶兼金，華韉新繡，直上雲霄去。回頭莫忘，玉霄今夜風露。
水龍吟
作者：曾
朝代：宋

去年看月詩成，援毫曾寄鄞江守。流傳樂府，慚非賓客，竹枝楊柳。今歲江樓，載勤歌扇，青蛾應奏。況鈴齋初駐，涼生燕寢，有香霧凝清晝。遙想十洲三島，對冰輪、寒光依舊。主人來自，清都碧落，天香滿袖。寄語嫦娥，剩留清照，時為公壽。恐明光詔下，翩然歸去，試為霖手。
點絳唇
作者：曾
朝代：宋

九月傳杯，要攜佳客棲霞去。滿城風雨。記得潘郎句。紫菊紅萸，何意留儂住。愁如許。暮煙一縷。正在歸時路。
上广东漕使黄郎中
作者：曾丰
朝代：宋

维春泄泄，维阳之气，维和之至。维春茸茸，惟和之功，惟阳之中。中兮和茇，和兮中之茁。潜鞠兮中和，笃生兮人物。三春弸兮，中气彭兮。季于孟仲，和之精兮。至精收蒸，天相大明。公生京京，集春之成。三春彭兮，和气弸兮。季于孟仲，和之英兮。至英收凝，天相丕乎。公生裕裕，集春之成。天相公生，成春收集。挺所钟兮，醇乎成质。天相公生，成春收集。充所养兮，粹乎成德。公生京京，其器不盈。公生裕裕，其色不矜。不矜不盈，不与时争。不盈不矜，不与物撄。不撄不争，神观天清。不争不撄，体气地宁。天清地宁，松算椿龄。
九月·其二
作者：曾丰
朝代：宋

精英攸结，霜莫之折。小字女节，公生烈烈。精英攸凝，霜莫之陵。小字女茎，公生亭亭。女茎曰咄，挺其自拔。涵濡天渥，吾不如女叶。女叶曰嗟，偃其自奢。渐寖天和，吾不如女华。既浣之后，未望之先。有诞初辰，有秩初筵。公呼子孙，尔来吾前。有觞弗他侑，维菊可以酒，饮之长寿。有釜勿他烹，惟菊可以羹，餐之长生。饮少辄酣，餐少辄饫。公举其步，谓殆神助。客揽其履，谓殆仙去。惠然肯留，永为国之柱。
九月·其二
作者：曾丰
朝代：宋

精英攸結，霜莫之折。
小字女節，公生烈烈。
精英攸凝，霜莫之陵。
小字女莖，公生亭亭。
女莖曰咄，挺其自拔。
涵濡天渥，吾不如女葉。
女葉曰嗟，偃其自奢。
漸寖天和，吾不如女華。
九月·其五
作者：曾丰
朝代：宋

既浣之後，未望之先。
有誕初辰，有秩初筵。
公呼子孫，爾來吾前。
有觴弗他酭，維菊可以酒，飲之長壽。
有釜勿他烹，惟菊可以羹，餐之長生。
飲少輒酣，餐少輒飫。
公舉其步，謂殆神助。
客攬其履，謂殆仙去。
惠然肯留，永爲國之柱。
九月·其五
作者：曾丰
朝代：宋

既浣之后，未望之先。
有诞初辰，有秩初筵。
公呼子孙，尔来吾前。
有觞弗他酭，维菊可以酒，饮之长寿。
有釜勿他烹，惟菊可以羹，餐之长生。
饮少辄酣，餐少辄饫。
公举其步，谓殆神助。
客揽其履，谓殆仙去。
惠然肯留，永为国之柱。
九月·其五
作者：曾丰
朝代：宋

既浣之后，未望之先。有诞初辰，有秩初筵。公呼子孙，尔来吾前。有觞弗他侑，维菊可以酒，饮之长寿。有釜勿他烹，惟菊可以羹，餐之长生。饮少辄酣，餐少辄饫。公举其步，谓殆神助。客揽其履，谓殆仙去。惠然肯留，永为国之柱。
乞如愿
作者：曾丰
朝代：宋

曰来紫姑，哕甘有兮松醽，糅以兮胶饧。
紫姑来下肸余馨。
哕辛有兮椒醁，糅以兮葱𩛺，紫姑来下肸余馥。
哕淡有兮桃醾，糅以兮柏饴。
紫姑来下肸予馡。
哕三熏兮三酹，夫有恳兮其敢昧。
久求如愿兮，顾兹在几为余兮割爱。
哕来紫姑，伊嫠且羣。
哕凡借颜色，饶髭鬚。
哕厥有李赤豫让范雎。
哕若乃鬼残，彼非刑余。
哕彼所有若所无，缓急自可相须。
哕讵必如愿，而弗以乞余。
哕羌紫姑，形不露脰而有影若拇，殆余授邪。
哕羌如愿，声不露噣而有响若吽，殆余扣邪。
公其愿贵，或愿富邪。
贵岂能玉余骨使莫腐，富岂能冰余肉使莫臭邪。
文章可传，金石不朽。
要责其精，须迟以久。
余心所愿，汝假之寿。
应声莽卤，似曰有有。
乞如愿
作者：曾丰
朝代：宋

曰来紫姑，？甘有兮松醽，糅以兮胶饧。紫姑来下肸余馨。？辛有兮椒醁，糅以兮葱？，紫姑来下肸余馥。？淡有兮桃醾，糅以兮柏饴。紫姑来下肸予馡。？三薰兮三酹，夫有恳兮其敢昧。久求如愿兮，顾兹在几为余兮割爱。？来紫姑，伊嫠且群。？凡借颜色，饶髭须。？厥有李赤豫让范雎。？若乃鬼残，彼非刑馀。？彼所有若所无，缓急自可相须。？讵必如愿，而弗以乞余。？羌紫姑，形不露脰而有影若拇，殆余授邪。？羌如愿，声不露噣而有响若吽，殆余扣邪。公其愿贵，或愿富邪。贵岂能玉余骨使莫腐，富岂能冰余肉使莫臭邪。文章可传，金石不朽。要责其精，须迟以久。余心所愿，汝假之寿。应声莽卤，似曰有有。
乞如願
作者：曾丰
朝代：宋

曰來紫姑，噦甘有兮松醽，糅以兮膠餳。
紫姑來下肸余馨。
噦辛有兮椒醁，糅以兮葱𩛺，紫姑來下肸余馥。
噦淡有兮桃醾，糅以兮柏飴。
紫姑來下肸予馡。
噦三薰兮三酹，夫有懇兮其敢昧。
久求如願兮，顧茲在幾爲余兮割愛。
噦來紫姑，伊嫠且羣。
噦凡借顔色，饒髭鬚。
噦厥有李赤豫讓范雎。
噦若迺鬼殘，彼非刑餘。
噦彼所有若所無，緩急自可相須。
噦詎必如願，而弗以乞余。
噦羌紫姑，形不露脰而有影若拇，殆余授邪。
噦羌如願，聲不露噣而有響若吽，殆余扣邪。
公其願貴，或願富邪。
貴豈能玉余骨使莫腐，富豈能冰余肉使莫臭邪。
文章可傳，金石不朽。
要責其精，須遲以久。
余心所願，汝假之壽。
應聲莽鹵，似曰有有。
修文立武頌·其一
作者：曾丰
朝代：宋

斌哉公兮。
丁黎牾兮，反自捬兮。
亶元后天覆無我若汝兮，董爾僚釐吾天序兮。
九法茂茂勃其豎兮，誰又我𧣒兮。
爾校傳相驩，勿闡而㿪兮，勿䦱而靬兮，勿闓而簍韔靫韊兮。
逡其虎賁以自媻兮。
修文立武頌·其三
作者：曾丰
朝代：宋

斌哉公兮。
丁黎䍴兮，反自揆兮，亶元戎海涵無我若爾兮，格爾黎寤吾天理兮。
五常炳炳劼其履兮，誰又我觝兮。
吾伍傳相號，勿袖而弢兮，勿繟而轑兮，勿紓而醫韘皾櫜兮。
逛其虻附以自陶兮。
修文立武頌·其二
作者：曾丰
朝代：宋

斌哉公兮。
丁黎狺兮，反自揗兮。
亶元老地載無我若人兮，麾爾校迪吾天倫兮。
三綱几几廩其敶兮，誰又我{門賓}兮。
爾黎傳相告，勿攄而韣兮，勿抉而箙兮，勿掀而鞬䡬㣂{𥫗椂}兮。
逶其螘潰以自宓兮。
修文立武颂
作者：曾丰
朝代：宋

斌哉公兮。丁黎牾兮，反自捬兮。亶元后天覆无我若汝兮，董尔僚釐吾天序兮。九法茂茂勃其竖兮，谁又我？兮。尔校传相驩，勿阐而㿪兮，勿䦱而靬兮，勿闿而篓韔靫韊兮。逡其虎贲以自媻兮。斌哉公兮。丁黎狺兮，反自揗兮。亶元老地载无我若人兮，麾尔校迪吾天伦兮。三纲几几廪其陈兮，谁又我■兮。尔黎传相告，勿摅而韣兮，勿抉而箙兮，勿掀而鞬䡬㣂■兮。逶其蚁溃以自宓兮。斌哉公兮。丁黎䍴兮，反自揆兮，亶元戎海涵无我若尔兮，格尔黎寤吾天理兮。五常炳炳劼其履兮，谁又我抵兮。吾伍传相号，勿袖而韬兮，勿繟而轑兮，勿纾而医韘皾櫜兮。逛其虻附以自陶兮。
修文立武颂·其一
作者：曾丰
朝代：宋

斌哉公兮。
丁黎牾兮，反自捬兮。
亶元后天覆无我若汝兮，董尔僚釐吾天序兮。
九法茂茂勃其竖兮，谁又我𧣒兮。
尔校传相驩，勿阐而㿪兮，勿䦱而靬兮，勿闿而篓韔靫韊兮。
逡其虎贲以自媻兮。
修文立武颂·其三
作者：曾丰
朝代：宋

斌哉公兮。
丁黎䍴兮，反自揆兮，亶元戎海涵无我若尔兮，格尔黎寤吾天理兮。
五常炳炳劼其履兮，谁又我抵兮。
吾伍传相号，勿袖而弢兮，勿繟而轑兮，勿纾而医韘皾櫜兮。
逛其虻附以自陶兮。
修文立武颂·其二
作者：曾丰
朝代：宋

斌哉公兮。
丁黎狺兮，反自揗兮。
亶元老地载无我若人兮，麾尔校迪吾天伦兮。
三纲几几廪其敶兮，谁又我{门宾}兮。
尔黎传相告，勿摅而韣兮，勿抉而箙兮，勿掀而鞬䡬㣂{𥫗椂}兮。
逶其螘溃以自宓兮。
公之还
作者：曾丰
朝代：宋

公之还，谓常还兮，独不谓公害。著儒冠，学其籋矣，于圣之关。仕其簉矣，于鼌之耑。孰驱我牡，兀浙之湍。孰驾我熊，兀桂之岏。交中互外，迭来更繁。壹心苦力，几暑且寒。于何景远，于此怀安。四三皇王，效何当完。九八元凯，志若为阑。斯梦斯环兮，隮我阊阖之间兮。公之还，谓常还兮，独不谓公害。峨粤冠，上意我东，南忧谁宽。伊素若赤，维翰维藩。校妥尔寝，氓恬尔餐。伊碧若朱，维幢维幡。外藻曾几，中渠殆单。肆是蛮狃，申之瘴奸。里之知之，宁是弗言。上之听之，宁是弗叹。斯赐斯环兮，遫我湘漓之干兮。公之还，谓常还兮，独不谓公害。弹鼌冠，斯传于驲，尚行于鹓。何以居之，宰臣曰艰。岂无鸡舌，辅以麋丸。于逶于蛇，与鼌为羽翰。岂无辟水，枕以桥门。于？于卬，与士为芝兰。天子曰咈，唯才是论。胡为乎天骥，而豢之阑。胡为乎隋珠，而藉之弹。厥居惟闶，厥立惟胖。斯佩斯环兮，毕我鼎彝之残兮。
公之还·其一
作者：曾丰
朝代：宋

公之还，谓常还兮，独不谓公害。
着儒冠，学其籋矣，于圣之关。
仕其簉矣，于鼌之端。
孰驱我牡，兀淛之湍。
孰驾我熊，兀桂之岏。
交中互外，迭来更繁。
壹心苦力，几暑且寒。
于何景远，于此怀安。
四三皇王，效何当完。
九八元凯，志若为阑。
斯梦斯环兮，隮我阊阖之间兮。
公之还·其三
作者：曾丰
朝代：宋

公之还，谓常还兮，独不谓公害。
弹鼌冠，斯传于驲，尚行于鹓。
何以居之，宰臣曰囏。
岂无鸡舌，辅以麋丸。
于逶于蛇，与鼌为羽翰。
岂无辟水，枕以桥门。
于𩤛于卬，与士为芝兰。
天子曰咈，唯才是论。
胡为乎天骥，而豢之阑。
胡为乎隋珠，而藉之弹。
厥居惟闶，厥立惟胖。
斯佩斯环兮，毕我鼎彝之残兮。
公之还·其二
作者：曾丰
朝代：宋

公之还，谓常还兮，独不谓公害。
峨粤冠，上意我东，南忧谁宽。
伊素若赤，维翰维藩。
校妥尔寝，甿恬尔餐。
伊碧若朱，维幢维幡。
外藻曾几，中渠殆单。
肆是蛮狃，申之瘴奸。
裏之知之，宁是弗言。
上之听之，宁是弗嘆。
斯赐斯环兮，𨔤我湘漓之干兮。
公之還·其一
作者：曾丰
朝代：宋

公之還，謂常還兮，獨不謂公害。
著儒冠，學其籋矣，于聖之關。
仕其簉矣，于鼂之耑。
孰驅我牡，兀淛之湍。
孰駕我熊，兀桂之岏。
交中互外，迭來更繁。
壹心苦力，幾暑且寒。
于何景遠，于此懷安。
四三皇王，效何當完。
九八元凱，志若爲闌。
斯夢斯環兮，隮我閶闔之間兮。
公之還·其三
作者：曾丰
朝代：宋

公之還，謂常還兮，獨不謂公害。
彈鼂冠，斯傳于馹，尚行于鵷。
何以居之，宰臣曰囏。
豈無雞舌，輔以麋丸。
于逶于蛇，與鼂爲羽翰。
豈無辟水，枕以橋門。
于𩤛于卬，與士爲芝蘭。
天子曰咈，唯才是論。
胡爲乎天驥，而豢之闌。
胡爲乎隋珠，而藉之彈。
厥居惟閌，厥立惟胖。
斯珮斯環兮，畢我鼎彝之殘兮。
公之還·其二
作者：曾丰
朝代：宋

公之還，謂常還兮，獨不謂公害。
峨粵冠，上意我東，南憂誰寬。
伊素若赤，維翰維藩。
校妥爾寢，甿恬爾餐。
伊碧若朱，維幢維幡。
外藻曾幾，中渠殆單。
肆是蠻狃，申之瘴奸。
裏之知之，寧是弗言。
上之聽之，寧是弗嘆。
斯賜斯環兮，𨔤我湘漓之干兮。
初榮·其五
作者：曾丰
朝代：宋

何當謁精，宋績丕成。
之子終榮，匪一時之馨，維千百載之馨。
初榮·其四
作者：曾丰
朝代：宋

何當效能，宋緒丕興。
之子中榮，匪國之馨，維天下之馨。
初荣
作者：曾丰
朝代：宋

？？者菊，九月初荣。于家之庭，有旗有铃。主文孔明，绰其能声。之子初荣，与象为声。匪家之馨，维乡之馨。？？者梅，十月初荣。于郡之厅，有罍有觥。主礼孔诚，洽其欢声。之子初荣，为乡为馨。匪乡之馨，维郡之馨。艿艿者兰，三月初荣。于王之庭，有颖有泓。主德孔宏，鲠其直声。之子初荣，与郡为馨。匪郡之馨，惟国之馨。何当效能，宋绪丕兴。之子中荣，匪国之馨，维天下之馨。何当谒精，宋绩丕成。之子终荣，匪一时之馨，维千百载之馨。
初荣·其五
作者：曾丰
朝代：宋

何当谒精，宋绩丕成。
之子终荣，匪一时之馨，维千百载之馨。
初荣·其四
作者：曾丰
朝代：宋

何当效能，宋绪丕兴。
之子中荣，匪国之馨，维天下之馨。
愛山堂
作者：曾丰
朝代：宋

芙蓉居右，華蓋居後。
象居其間，不幾培塿。
爰架余宮，爰栖余蹤。
坐而睨之，主卑客崇。
卑者當足，崇者當目。
崇卑不同，余却得象之精，忘象之形。
築堂對象，拔翠橫青。
有粲兮色，有涵兮德。
柳下之介，伯夷之特。
顔之坐忘，孔之屏息。
彼混莫倫，余配以仁。
彼矯莫親，余交以神。
無彼無此，孰主孰賓。
余愛之溺，孰不云癖。
象山難忘，道山可易。
於彼游心，于此掃跡。
我归遭雨
作者：曾丰
朝代：宋

莫予我食，食于公庾。我归遭雨，我不以为苦也。莫予我衣，衣于公府。我归遭雨，我不以为苦也。莫予我居，居于公宇。我归遭雨，我不以为苦也。
我归遭雨·其一
作者：曾丰
朝代：宋

莫予我食，食于公庾。
我归遭雨，我不以为苦也。
我归遭雨·其三
作者：曾丰
朝代：宋

莫予我居，居于公宇。
我归遭雨，我不以为苦也。
我归遭雨·其二
作者：曾丰
朝代：宋

莫予我衣，衣于公府。
我归遭雨，我不以为苦也。
我歸遭雨·其一
作者：曾丰
朝代：宋

莫予我食，食于公庾。
我歸遭雨，我不以爲苦也。
我歸遭雨·其三
作者：曾丰
朝代：宋

莫予我居，居于公宇。
我歸遭雨，我不以爲苦也。
我歸遭雨·其二
作者：曾丰
朝代：宋

莫予我衣，衣于公府。
我歸遭雨，我不以爲苦也。
明日大夫
作者：曾丰
朝代：宋

明日大夫，何嘉瑞兮。秋金锐兮，凉风至兮。公生与□，澄骨气兮。寖嶷嶷然，国之器兮。明日大夫，何嘉贶兮。老火亢兮，白露降兮。公生与俱，凝骨相兮。寖蔼蔼然，朝之望兮。明日大夫，何日侯兮。有白其苴，男爵优兮。匪朝伊夕，九冕旒兮。功崇业广，亘千秋兮。明日大夫，何日卿兮。有苍其佩，礼官清兮。匪朝伊夕，九繁缨兮。名遂身退，绵千龄兮。
明日大夫·其一
作者：曾丰
朝代：宋

明日大夫，何嘉瑞兮。
秋金锐兮，凉风至兮。
公生与□，澄骨气兮。
寖嶷嶷然，国之器兮。
明日大夫·其一
作者：曾丰
朝代：宋

明日大夫，何嘉瑞兮。
秋金銳兮，凉風至兮。
公生與□，澂骨氣兮。
寖嶷嶷然，國之器兮。
有粲
作者：曾丰
朝代：宋

春风穆穆，有粲若鋈。
独出者英，既亭既矗。
孰刻之玉，公旰翫兮忘𩛺。
春雨涔涔，有粲若琳。
八出者须，既挺既参，孰刻之金，公旰玩兮忘簪。
八表一裏，盖九畴云尔。
英须如之，亦孔之𧁼。
一中八边，盖九州云然。
英须如之，亦孔之葏。
九畴之中，屹其皇极。
彼孔𧁼兮，中兮若屹。
九州之中，岿其王畿。
彼孔葏兮，中兮独岿。
中者得所，旁者得侣。
主董其臣，臣扈其主。
它华岂不须，莫如此都。
与天地合，自然之符。
它花岂不蕊，莫如此微。
与天地合，自然之礼。
游仙感止，心兮朝真。
游贵感止，心兮拱辰。
天予平园，仙爱之瑛。
英左英右，几须卓立。
公岂不怀，嚮为辅弼。
天予平园，僊爱之瑛。
英前英后，几须勃兴。
公岂不怀，嚮为疑丞。
天予平园，僊爱之瑛。
英奥英窔，几须夐奋。
公岂不怀，嚮为藩翰。
有衔大恩，不亡至尊。
梦游魏阙，觉在陶门。
胸中有兮乐国，天下无兮平园。
华来自北，悦公之色。
公饮酒兮，兴止于适。
却老还童，与华同泽。
华闿自春，怡公之神。
公赋诗兮，兴发于贞。
陶情归性，与华同纯。
纯极兮生白，白极兮招涅。
矫入太素，文反于质。
驯归太玄，白守以黑。
公同乎造物。
有粲
作者：曾丰
朝代：宋

春风穆穆，有粲若鋈。独出者英，既亭既矗。孰刻之玉，公旰玩兮忘？。春雨涔涔，有粲若琳。八出者须，既挺既参。孰刻之金，公旰玩兮忘簪。八表一里，盖九畴云尔。英须如之，亦孔之䔺。一中八边，盖九州云然。英须如之，亦孔之葏。九畴之中，屹其皇极。彼孔䔺兮，中兮若屹。九州之中，岿其王畿。彼孔葏兮，中兮独岿。中者得所，旁者得侣。主董其臣，臣扈其主。它华岂不须，莫如此都。与天地合，自然之符。它花岂不蕊，莫如此微。与天地合，自然之礼。游仙感止，心兮朝真。游贵感止，心兮拱辰。天予平园，仙爱之瑛。英左英右，几须卓立。公岂不怀，向为辅弼。天予平园，仙爱之瑛。英前英后，几须勃兴。公岂不怀，向为疑丞。天予平园，仙爱之瑛。英奥英窔，几须夐奋。公岂不怀，向为藩翰。有衔大恩，不亡至尊。梦游魏阙，觉在陶门。胸中有兮乐国，天下无兮平园。华来自北，悦公之色。公饮酒兮，兴止于适。却老还童，与华同泽。华闿自春，怡公之神。公赋诗兮，兴发于贞。陶情归性，与华同纯。纯极兮生白，白极兮招涅。矫入太素，文反于质。驯归太玄，白守以黑。公同乎造物。
有粲
作者：曾丰
朝代：宋

春風穆穆，有粲若鋈。
獨出者英，既亭既矗。
孰刻之玉，公旰翫兮忘𩛺。
春雨涔涔，有粲若琳。
八出者須，既挺既參，孰刻之金，公旰玩兮忘簪。
八表一裏，蓋九疇云爾。
英須如之，亦孔之𧁼。
一中八邊，蓋九州云然。
英須如之，亦孔之葏。
九疇之中，屹其皇極。
彼孔𧁼兮，中兮若屹。
九州之中，巋其王畿。
彼孔葏兮，中兮獨巋。
中者得所，旁者得侶。
主董其臣，臣扈其主。
它華豈不須，莫如此都。
與天地合，自然之符。
它花豈不蕊，莫如此微。
與天地合，自然之禮。
游仙感止，心兮朝真。
游貴感止，心兮拱辰。
天予平園，仙愛之瑛。
英左英右，幾須卓立。
公豈不懷，嚮爲輔弼。
天予平園，僊愛之瑛。
英前英後，幾須勃興。
公豈不懷，嚮爲疑丞。
天予平園，僊愛之瑛。
英奧英窔，幾須夐奮。
公豈不懷，嚮爲藩翰。
有銜大恩，不亡至尊。
夢遊魏闕，覺在陶門。
胸中有兮樂國，天下無兮平園。
華來自北，悅公之色。
公飲酒兮，興止於適。
却老還童，與華同澤。
華闓自春，怡公之神。
公賦詩兮，興發於貞。
陶情歸性，與華同純。
純極兮生白，白極兮招涅。
矯入太素，文反於質。
馴歸太玄，白守以黑。
公同乎造物。
漓之水
作者：曾丰
朝代：宋

漓之水浮兮，粗资以汰。漓之水激兮，顽资以淬。漓之水清兮，垢资以洒。漓之水润兮，槁资以溉。漓者离也，胡离乎东而西其会。永言西大，不渤而汇。靡资弗沛，四有一逮。亦孔之快。漓者离也，胡离乎西而东其迈。永言西隘，不飓而濑。靡资弗碍，四无一逮。亦孔之慨。逮固罔功，不逮宁罔罪。谁谓匪诖，又谁谓无悔。离哉离哉，固云㣻哉，宁固云憝哉。离哉离哉，固云夬哉，宁固云駾哉。
灕之水·其三
作者：曾丰
朝代：宋

灕者離也，胡離乎西而東其邁。
永言西隘，不颶而瀨。
靡資弗礙，四無一逮。
亦孔之慨。
灕之水·其三
作者：曾丰
朝代：宋

灕者离也，胡离乎西而东其迈。
永言西隘，不飓而濑。
靡资弗碍，四无一逮。
亦孔之慨。
灕之水·其二
作者：曾丰
朝代：宋

灕者離也，胡離乎東而西其會。
永言西大，不渤而匯。
靡資弗沛，四有一逮。
亦孔之快。
灕之水·其二
作者：曾丰
朝代：宋

灕者离也，胡离乎东而西其会。
永言西大，不渤而汇。
靡资弗沛，四有一逮。
亦孔之快。
灕之水·其四
作者：曾丰
朝代：宋

逮固罔功，不逮寧罔罪。
誰謂匪詿，又誰謂無悔。
離哉離哉，固云㣻哉，寧固云憝哉。
離哉離哉，固云夬哉，寧固云駾哉。
灕之水·其四
作者：曾丰
朝代：宋

逮固罔功，不逮宁罔罪。
谁谓匪诖，又谁谓无悔。
离哉离哉，固云㣻哉，宁固云憝哉。
离哉离哉，固云夬哉，宁固云駾哉。
續南有嘉魚·其三
作者：曾丰
朝代：宋

天予之骨，其鯁如鯪。
道與之肉，其糜如鯹。
非媺人口，可昌我齡。
奈何薄味，從爾休聲。
麴氏傾意，人動情。
雖彼相欺以機械，亦由自暴其神靈。
彼名有累兮彼生，吾生奚用兮吾名。
續南有樛木·其一
作者：曾丰
朝代：宋

彼樛者木，輪囷其質。
既幹既跋，匪枉伊直。
時乎倒植，自卑自抑。
膠轕蟠屈，形詭貌譎，於時好乎弗適。
續南有樛木·其三
作者：曾丰
朝代：宋

弗適時好，暴客不到。
暴客不到，軼出乎危道。
續南有樛木·其二
作者：曾丰
朝代：宋

彼樛者木，擁腫其資。
既節既枝，匪正伊欹。
時乎倒垂，自抑自卑。
勃窣離奇，根恬蔕怡，於性元兮弗迷。
續南有樛木·其五
作者：曾丰
朝代：宋

危道我出，妙門我入。
有謂我爲兮不才之物。
不謂我得兮不才之物。
續南有樛木·其四
作者：曾丰
朝代：宋

弗迷性元，靈主長存。
靈主長存，馴入乎妙門。
续南有嘉鱼
作者：曾丰
朝代：宋

维离之方，维丙之穴。谁幽尔宅，自濡自沫。惟性是适，与汩俱入。莫厝其罬，亦孔之黠。维夏之时，维孟之月。谁浪尔迹，于哺于歠。惟物是訹，与潏俱出。莫税其罼，亦孔之拙。天予之骨，其鲠如鲮。道与之肉，其糜如鯹。非美人口，可昌我龄。奈何薄味，从尔休声。曲氏倾意，人动情。虽彼相欺以机械，亦由自暴其神灵。彼名有累兮彼生，吾生奚用兮吾名。
续南有嘉鱼·其三
作者：曾丰
朝代：宋

天予之骨，其鲠如鲮。
道与之肉，其糜如鯹。
非媺人口，可昌我龄。
奈何薄味，从尔休声。
曲氏倾意，人动情。
虽彼相欺以机械，亦由自暴其神灵。
彼名有累兮彼生，吾生奚用兮吾名。
续南有樛木
作者：曾丰
朝代：宋

彼樛者木，轮囷其质。既干既跋，匪枉伊直。时乎倒植，自卑自抑。胶轕蟠屈，形诡貌谲，于时好乎弗适。彼樛者木，拥肿其资。既节既枝，匪正伊攲。时乎倒垂，自抑自卑。勃窣离奇，根恬蒂怡，于性元兮弗迷。弗适时好，暴客不到。暴客不到，轶出乎危道。弗迷性元，灵主长存。灵主长存，驯入乎妙门。危道我出，妙门我入。有谓我为兮不才之物。不谓我得兮不才之物。
续南有樛木·其一
作者：曾丰
朝代：宋

彼樛者木，轮囷其质。
既干既跋，匪枉伊直。
时乎倒植，自卑自抑。
胶轕蟠屈，形诡貌谲，于时好乎弗适。
续南有樛木·其三
作者：曾丰
朝代：宋

弗适时好，暴客不到。
暴客不到，轶出乎危道。
续南有樛木·其二
作者：曾丰
朝代：宋

彼樛者木，拥肿其资。
既节既枝，匪正伊欹。
时乎倒垂，自抑自卑。
勃窣离奇，根恬蔕怡，于性元兮弗迷。
续南有樛木·其五
作者：曾丰
朝代：宋

危道我出，妙门我入。
有谓我为兮不才之物。
不谓我得兮不才之物。
续南有樛木·其六
作者：曾丰
朝代：宋

右二章章九句，二章章四句。
续南有樛木·其四
作者：曾丰
朝代：宋

弗迷性元，灵主长存。
灵主长存，驯入乎妙门。
賀劉倉使生朝·其三
作者：曾丰
朝代：宋

眷此良月，生此良臣。
金礦玉璞，質氣天貞。
靜以牧身，與吾德爲仁。
動以牧人，與吾民爲春。
彼蠢者民，視自吾身。
彼穹者旻，聽自吾民。
不求自應，不召自臻。
乃齒乃髮，斯松斯椿。
贺刘仓使生朝
作者：曾丰
朝代：宋

眷此良月，开此良辰。水德奫奫，羽音盿盿。玉曜在戌，旁烛于寅。仁气收薰，天地氤氲。武夷鞠淳，甫生及申，将秉周钧。眷此良月，协此良序。水德漙漙，羽音诩诩。金曜在郑，对烛于鲁。儒风妆鼓，乾坤煦妪。武夷裒湑，生申及甫，且持汉斧。眷此良月，生此良臣。金矿玉璞，质气天贞。静以牧身，与吾德为仁。动以牧人，与吾民为春。彼蠢者民，视自吾身。彼穹者旻，听自吾民。不求自应，不召自臻。乃齿乃发，斯松斯椿。
贺刘仓使生朝·其三
作者：曾丰
朝代：宋

眷此良月，生此良臣。
金矿玉璞，质气天贞。
静以牧身，与吾德为仁。
动以牧人，与吾民为春。
彼蠢者民，视自吾身。
彼穹者旻，听自吾民。
不求自应，不召自臻。
乃齿乃髮，斯松斯椿。
醜奴兒·採桑子
作者：曾乾曜
朝代：宋

驀地廝看時。赤怕那、迪功郎兒。氣岸昂昂因權縣，廳子叫道，宣教請後，有無限威儀。先自不相知。取奉著、剗地胡揮。甚時得歸京裡去，兩省八座，橫行正任，卻會嫌卑。
水龍吟
作者：曾允元
朝代：宋

日高深院無人，楊花撲帳春雲暖。迴文未就，停針不語，繡床倚遍。翠被籠香，綠鬟墜膩，傷春成怨。盡雲山煙水，柔情一縷，又暗逐、金鞍遠。鸞佩相逢甚處，似當年、劉郎仙苑。憑肩後約，畫眉新巧，從來未慣。枕落釵聲，簾開燕語，風流雲散。甚依稀難記，人間天上，有緣重見。
點絳唇
作者：曾允元
朝代：宋

一夜東風，枕邊吹散愁多少。數聲啼鳥。夢轉紗窗曉。來是春初，去是春將老。長亭道。一般芳草。只有歸時好。
齊天樂
作者：曾允元
朝代：宋

碧梧枝上佔秋信，微聞雨聲還愜。虹影分晴，雲光透晚，殘日依依團箑。闌干一霎。又長笛歸舟，亂鴉荒堞。兩鬢西風，有人心事到紅葉。嬌蓮相對欲語，奈蓮莖有刺，愁不成折。天上歡期，人間巧意，今夜明河如雪。新寬頻結。想寶篆頻溫，翠奩低揭。霧溼雲鬟，淺妝深拜月。
桃源憶故人
作者：曾協
朝代：宋

野亭問柳今朝試。更訪小園開未。月下山橫空際。兩兩修眉對。騷人對此增高致。意入筆端清邃。投分周郎心醉。真解消人意。
水龍吟
作者：曾協
朝代：宋

楚鄉菰黍初嘗，馬蹄偶踏揚州路。蓴絲向老，江鱸堪膾，催人歸去。秋氣蕭騷，月華如洗，一天風露。望重重煙水，吳淞萬頃，曾約舊時鷗鷺。惆悵別離無奈，整孤帆、依然回顧。玉龍節底，故人情重，欲行猶駐。斂散功多，澄清志遂，好回高步。看歸鞍穩上，文鴛班裡，五雲深處。
秦樓月·憶秦娥
作者：曾協
朝代：宋

清秋月。長空萬里煙華白。煙華白。江雲收盡，楚天一色。蓴絲惹起思歸客。清光正好傷離別。傷離別。五湖煙水，伴人愁絕。
點絳唇
作者：曾協
朝代：宋

亂疊香羅，玉纖微把燕支汙。靚妝無數。十里揚州路。怨綠啼紅，總道春歸去。君知否。畫闌幽處。留得韶光住。
點絳唇
作者：曾協
朝代：宋

小駐徵驂，一尊古寺留君住。六花無數。飛舞朝天路。上苑繁華，卻似詞章富。春將暮。玉鞭凝佇。總是經行處。
謁金門
作者：曾原一
朝代：宋

梅粉褪。點點雨聲春恨。半吐桃花芳意嫩。草痕青寸寸。把酒花邊低問。莫解寒深紅損。等待春風晴得穩。琵琶重整頓。
木蘭花·玉樓春
作者：曾原郕
朝代：宋

斷崖拋雪瀑，又潛溜、入山跟。聽暗壁潺湲，山中紫霧，山下紅雲。當年七僧甚處，但空餘、老剎靠嶙峋。底事神糧不幻，翠窩剩積香塵。紛紛。結社種蓮人。名氏已無聞。看銀書般若，金陵故國，斜敕空存。爭得十虛銷殞，為讓皇、冤魄脫沈淪。往事猶堪一笑，巖花亂點烏巾。
沁園春
作者：曾寓軒
朝代：宋

運在東南，千古金陵，帝王舊州。看地雄江左，蟠龍踞虎，事專閫外，緩帶輕裘。惟斷乃成，非賢罔任，真是富韓文範儔。難兄弟，久齊名天壤，誰劣誰優。冕旒。似欲兼收。命四輩傳宣難借留。記適遵昆季，迭行沙路，育充伯仲，並在金甌。或後或先，相推相遜，等是延陵德澤流。稱觴了，便促裝西上，同奉宸遊。
墨池记
作者：曾巩
朝代：宋

临川之城东，有地隐然而高，以临于溪，曰新城。新城之上，有池洼然而方以长，曰王羲之之墨池者，荀伯子《临川记》云也。羲之尝慕张芝，临池学书，池水尽黑，此为其故迹，岂信然邪？
方羲之之不可强以仕，而尝极东方，出沧海，以娱其意于山水之间；岂其徜徉肆恣，而又尝自休于此邪？羲之之书晚乃善，则其所能，盖亦以精力自致者，非天成也。然后世未有能及者，岂其学不如彼邪？则学固岂可以少哉，况欲深造道德者邪？
墨池之上，今为州学舍。教授王君盛恐其不章也，书‘晋王右军墨池’之六字于楹间以揭之。又告于巩曰：“愿有记”。推王君之心，岂爱人之善，虽一能不以废，而因以及乎其迹邪？其亦欲推其事以勉其学者邪？夫人之有一能而使后人尚之如此，况仁人庄士之遗风余思被于来世者何如哉！
庆历八年九月十二日，曾巩记。
寄欧阳舍人书
作者：曾巩
朝代：宋

巩顿首再拜，舍人先生：
去秋人还，蒙赐书及所撰先大父墓碑铭。反复观诵，感与惭并。夫铭志之著于世，义近于史，而亦有与史异者。盖史之于善恶，无所不书，而铭者，盖古之人有功德材行志义之美者，惧后世之不知，则必铭而见之。或纳于庙，或存于墓，一也。苟其人之恶，则于铭乎何有？此其所以与史异也。其辞之作，所以使死者无有所憾，生者得致其严。而善人喜于见传，则勇于自立；恶人无有所纪，则以愧而惧。至于通材达识，义烈节士，嘉言善状，皆见于篇，则足为后法。警劝之道，非近乎史，其将安近？
及世之衰，为人之子孙者，一欲褒扬其亲而不本乎理。故虽恶人，皆务勒铭，以夸后世。立言者既莫之拒而不为，又以其子孙之所请也，书其恶焉，则人情之所不得，于是乎铭始不实。后之作铭者，常观其人。苟托之非人，则书之非公与是，则不足以行世而传后。故千百年来，公卿大夫至于里巷之士，莫不有铭，而传者盖少。其故非他，托之非人，书之非公与是故也。
然则孰为其人而能尽公与是欤？非畜道德而能文章者，无以为也。盖有道德者之于恶人，则不受而铭之，于众人则能辨焉。而人之行，有情善而迹非，有意奸而外淑，有善恶相悬而不可以实指，有实大于名，有名侈于实。犹之用人，非畜道德者，恶能辨之不惑，议之不徇？不惑不徇，则公且是矣。而其辞之不工，则世犹不传，于是又在其文章兼胜焉。故曰，非畜道德而能文章者无以为也，岂非然哉！
然畜道德而能文章者，虽或并世而有，亦或数十年或一二百年而有之。其传之难如此，其遇之难又如此。若先生之道德文章，固所谓数百年而有者也。先祖之言行卓卓，幸遇而得铭，其公与是，其传世行后无疑也。而世之学者，每观传记所书古人之事，至其所可感，则往往衋然不知涕之流落也，况其子孙也哉？况巩也哉？其追睎祖德而思所以传之之繇，则知先生推一赐于巩而及其三世。其感与报，宜若何而图之？
抑又思若巩之浅薄滞拙，而先生进之，先祖之屯蹶否塞以死，而先生显之，则世之魁闳豪杰不世出之士，其谁不愿进于门？潜遁幽抑之士，其谁不有望于世？善谁不为，而恶谁不愧以惧？为人之父祖者，孰不欲教其子孙？为人之子孙者，孰不欲宠荣其父祖？此数美者，一归于先生。既拜赐之辱，且敢进其所以然。所谕世族之次，敢不承教而加详焉？愧甚，不宣。巩再拜。
赠黎安二生序
作者：曾巩
朝代：宋

赵郡苏轼，余之同年友也。自蜀以书至京师遗余，称蜀之士，曰黎生、安生者。既而黎生携其文数十万言，安生携其文亦数千言，辱以顾余。读其文，诚闳壮隽伟，善反复驰骋，穷尽事理；而其材力之放纵，若不可极者也。二生固可谓魁奇特起之士，而苏君固可谓善知人者也。
顷之，黎生补江陵府司法参军。将行，请予言以为赠。余曰：「余之知生，既得之于心矣，乃将以言相求于外邪？」黎生曰：「生与安生之学于斯文，里之人皆笑以为迂阔。今求子之言，盖将解惑于里人。」余闻之，自顾而笑。
夫世之迂阔，孰有甚于予乎？知信乎古，而不知合乎世；知志乎道，而不知同乎俗。此余所以困于今而不自知也。世之迂阔，孰有甚于予乎？今生之迂，特以文不近俗，迂之小者耳，患为笑于里之人。若余之迂大矣，使生持吾言而归，且重得罪，庸讵止于笑乎？
然则若余之于生，将何言哉？谓余之迂为善，则其患若此；谓为不善，则有以合乎世，必违乎古，有以同乎俗，必离乎道矣。生其无急于解里人之惑，则于是焉，必能择而取之。
遂书以赠二生，并示苏君，以为何如也？
醒心亭记
作者：曾巩
朝代：宋

滁州之西南，泉水之涯，欧阳公作州之二年，构亭曰“丰乐”，自为记，以见其名义。既又直丰乐之东几百步，得山之高，构亭曰“醒心”，使巩记之。 凡公与州之宾客者游焉，则必即丰乐以饮。或醉且劳矣，则必即醒心而望，以见夫群山之相环，云烟之相滋，旷野之无穷，草树众而泉石嘉，使目新乎其所睹，耳新乎其所闻，则其心洒然而醒，更欲久而忘归也。故即其所以然而为名，取韩子退之《北湖》之诗云。噫！其可谓善取乐于山泉之间，而名之以见其实，又善者矣。 虽然，公之乐，吾能言之。吾君优游而无为于上，吾民给足而无憾于下。天下之学者，皆为材且良；夷狄鸟兽草木之生者，皆得其宜，公乐也。一山之隅，一泉之旁，岂公乐哉？乃公所寄意于此也。 若公之贤，韩子殁数百年而始有之。今同游之宾客，尚未知公之难遇也。后百千年，有慕公之为人而览公之迹，思欲见之，有不可及之叹，然后知公之难遇也。则凡同游于此者，其可不喜且幸欤！而巩也，又得以文词托名于公文之次，其又不喜且幸欤！ 庆历七年八月十五日记。
排遍第三
作者：曾布
朝代：宋

说良人滑将张婴。从来嗜酒、还家镇长酩酊狂酲。屋上鸣鸠空斗，梁间客燕相惊。谁与花为主，兰房从此，朝云夕雨两牵萦。似游丝飘荡，随风无定。奈何岁华荏苒，欢计苦难凭。唯见新恩缱绻，连枝并翼，香闺日日为郎，谁知松萝托蔓，一比一毫轻。
排遍第二
作者：曾布
朝代：宋

袖笼鞭敲登。无语独闲行。绿杨下、人初静。烟澹夕阳明。窈窕佳人，独立瑶阶，掷果潘郎，瞥见红颜横波盻，不胜娇软倚银屏。曳红裳，频推朱户，半开还掩，似欲倚、咿哑声里，细说深情。因遣林间青鸟，为言彼此心期，的的深相许，窃香解佩，绸缪相顾不胜情。
水調歌頭
作者：曾布
朝代：宋

說良人滑將張嬰。從來嗜酒，還家鎮長酩酊狂酲。屋上鳴鳩空鬥，梁間客燕相驚。誰與花為主，蘭房從此，朝雲夕雨兩牽縈。似遊絲飄蕩，隨風無定。奈何歲華荏苒，歡計苦難憑。唯見新恩繾綣，連枝並翼，香閨日日為郎，誰知松蘿託蔓，一比一毫輕。
水調歌頭
作者：曾布
朝代：宋

袖籠鞭敲鐙。無語獨閒行。綠楊下、人初靜。煙澹夕陽明。窈窕佳人，獨立瑤階，擲果潘郎，瞥見紅顏橫波盻，不勝嬌軟倚銀屏。曳紅裳，頻推朱戶，半開還掩，似欲倚、咿啞聲裡，細說深情。因遣林間青鳥，為言彼此心期，的的深相許，竊香解佩，綢繆相顧不勝情。
水調歌頭
作者：曾布
朝代：宋

向紅塵裡，有喧呼攘臂，轉聲闢眾，莫遣人冤濫、殺張室，忍偷生。僚吏驚呼呵叱，狂辭不變如初，投身屬吏，慷慨吐丹誠。彷彿縲紲，自疑夢中，聞者皆驚歎，為不平。割愛無心，泣對虞姬，手戮傾城寵，翻然起死，不教仇怨負冤聲。
水調歌頭
作者：曾布
朝代：宋

鳳凰釵、寶玉凋零。慘然悵，嬌魂怨，飲泣吞聲。還被凌波呼喚，相將金谷同遊，想見逢迎處，揶揄羞面，妝臉淚盈盈。醉眠人、醒來晨起，血凝螓首，但驚喧，白鄰里、駭我卒難明。思敗幽囚推究，覆盆無計哀鳴。丹筆終誣服，圜門驅擁，銜冤垂首欲臨刑。
偈
作者：曾开
朝代：宋

咄哉瞎驴，丛林妖孽。震地一声，天机漏泄。有人更问意如何，拈起拂子劈口截。
偈
作者：曾开
朝代：宋

咄哉瞎驴，丛林妖孽。
震地一声，天机漏洩。
有人更问意如何，拈起拂子劈口截。
訴衷情
作者：曾惇
朝代：宋

鄞江雲氣近蓬萊。花柳滿城隈。風流謝守相遇，應覆故人杯。煙浪暖，錦帆回。莫徘徊。玉霄亭下，芍藥荼䕷，都望歸來。
眼兒媚
作者：曾揆
朝代：宋

芙蓉帳冷翠衾單。魂夢幾曾閒。怎禁未許，茫茫煙水，疊疊雲山。去時頻把歸期約，遠不過春殘。而今已是，荷花開了，猶倚欄干。
謁金門
作者：曾揆
朝代：宋

山銜日。淚灑西風獨立。一葉扁舟流水急。轉頭無處覓。去則而今已去，憶則如何不憶。明日到家應記得。寄書回雁翼。
謁金門
作者：曾揆
朝代：宋

深院寂。一點春燈銜壁。空說銷愁須酒力。病多禁未得。遙望西樓咫尺。爭信今宵思憶。伴我枕頭雙淚溼。梧桐秋雨滴。
過秦樓
作者：曾棟
朝代：宋

曙色開晴，輕颸敷暖，日影才經簷角。倦來芳徑，且倚闌干，獨地新愁粘著。長日如年，可堪恨雨絲絲，夢雲漠漠。見鳴禽遞響，乳鶯梳翅，痴愁方覺。凝望處，初綠呈新，陳柯拆舊，忘了一春歸卻。不傷花老，只怕花開，解使朱顏銷鑠。寶扇輕搖，亂拋花片教飛，迎風低掠。忍重攜素手，驟覺一分瘦落。
念奴嬌
作者：曾紆
朝代：宋

片帆暮落，正前村梅蕊，愁人如雪。東陌西溪長記得，疏影橫斜時節。六出冰姿，玉人微步，笑裡輕輕折。蘭房沈醉，暗香曾共私竊。回頭萬水千山，一枝重見處，離腸千結。料想臨鸞消瘦損，時把啼紅偷浥。怎得伊來，許多幽恨，共拈青梢說。如今千里，斷魂空對明月。
念奴嬌
作者：曾紆
朝代：宋

江城春晚，正海棠臨水，嫣然幽獨。秀色天姿真富貴，何必金盤華屋。月下無人，雨中有淚，絕豔仍清淑。豐肌得酒，嫩紅微透輕縠。曉日霧靄林深，佳人春睡思，朦朧初足。笑出疏籬，端可厭，桃李漫山粗俗。銜子飛來，鴻鵠何在，千里移西蜀。明朝酒醒，亂紅那忍輕觸。
秋霽
作者：曾紆
朝代：宋

木落山明，暮江碧，樓倚太虛寥廓。素手飛觴，釵頭笑取，金英滿浮桑落。鬢雲慢約。酒紅拂破香腮薄。細細酌。簾外任教、月轉畫闌角。當年快意登臨，異鄉節物，難禁離索。故人遠、凌波何在，惟有殘英共寂寞。愁到斷腸無處著。寄寒香與，憑渠問訊佳時，弄粉吹花，為誰梳掠。
謁金門
作者：曾紆
朝代：宋

風淅瀝。窗外雪花初積。夢破小窗人寂寂。寒威無處敵。強起飲君涓滴。清淚醉來沾臆。歧路即今多擁隔。弟兄無資訊。
南丰军山庙碑
作者：曾肇
朝代：宋

土膏起兮，泉流驶兮。牧徂于田，偕妇子兮。既耕且艺，耘且耔兮。一岁之功，在勤始兮。野无蟊螟，塘有水兮。非神之力，其谁使兮。我苞盈兮，我实成兮。挥镰铚铚，风雨声兮。囷仓露积，如坻京兮。遗？滞穗，富鳏茕兮。饮食劝酬，销忿争兮。傥非神助，岁莫登兮。我有室家，神所祐兮。我有旌倪，神所寿兮。神之惠我，维其旧兮。上之报神，亦云厚兮。酾酒刑牲，殽杯丰兮。吹箫考鼓，声逢逢兮。我民荐献，无终穷兮。千秋万岁，保斯宫兮。
傳言玉女
作者：曾覿
朝代：宋

鳳闕龍樓，清夜月華初照。萬點星球，護花梢寒峭。華胥夢裡，老去歡情終少。花愁醉悶，總消除了。紫陌嬉遊，不似少年懷抱。珠簾十里，聽笙簫聲香。幽期密約，暗想淺顰輕笑。良時莫負，玉山頻倒。
喜遷鶯
作者：曾覿
朝代：宋

七閩形勝。鎮南紀會府，山川交映。簫鼓喧天，綺羅盈市，不負四時風景。共喜太平無事，豈料潢池不逞。殄群醜，看一鼓雷奔，滄溟波靜。指縱詩書帥，曾到鳳池，密勿陪幾政。暫掩籌幃，催分戰艦，總出智謀先定。想見捷書初上，盡道臣賢主聖。正圖舊，聽重宣丹詔，歸調金鼎。
壺中天慢·念奴嬌
作者：曾覿
朝代：宋

素飆漾碧，看天衢穩送、一輪明月。翠水瀛壺人不到，比似世間秋別。玉手瑤笙，一時同色，小按霓裳疊。天津橋上，有人偷記新闕。當日誰幻銀橋，阿瞞兒戲，一笑成痴絕。肯信群仙高宴處，移下水晶宮闕。雲海塵清，山河影滿，桂冷吹香雪。何勞玉斧，金甌千古無缺。
念奴嬌
作者：曾覿
朝代：宋

人生行樂，算一春歡賞，都來幾日。綠暗紅稀春已去，贏得星星頭白。醉裡狂歌，花前起舞，拚罰金盃百。淋漓宮錦，忍辜妖豔姿色。須信殿得韶光，只愁花謝，又作經年別。嫩紫嬌紅還解語，應為主人留客。月落烏啼，酒闌燭暗，離緒傷吳越。竹西歌吹，不堪老去重憶。
念奴嬌
作者：曾覿
朝代：宋

群花漸老，向曉來微雨，芳心初拆。拂掠嬌紅香旖旎，渾欲不勝春色。淡月梨花，新晴繁杏，裝點成標格。風光都在，半開深院人寂。剛要買斷東風，嫋欒枝低映，舞茵歌席。記得當時曾共賞，玉人纖手輕摘。醉裡妖饒，醒時風韻，比並堪端的。誰知憔悴，對花空恁思憶。
念奴嬌
作者：曾覿
朝代：宋

霽天湛碧，正新涼風露，冰壺清徹。河漢無聲□□□，湧出銀蟾孤絕。巖桂香飄，井梧影轉，冷浸宮袍潔。西廂往事，一簾幽夢悽切。腸斷楚峽雲歸，尊前無緒，只有愁如發。此夕姮娥應也恨，冷落瓊樓金闕。禁漏迢迢，邊鴻杳杳，密意憑誰說。闌干星漢，落梅三弄初闋。
念奴嬌
作者：曾覿
朝代：宋

媚容素態，比群花、贏了風流顏色。暱枕低幃銷受得，□□輕憐深惜。怎望如今，瓶沈簪折，驀地成疏隔。□□夕雨，甚時重見蹤跡。門外暫泊蘭舟，一行霜樹，□一重山碧。淚眼相看爭忍望，天際孤村寒驛。卞水無情，催人東去，去也添愁寂。鱗鴻方便，為人傳個訊息。
憶秦娥
作者：曾覿
朝代：宋

暮雲蹙。小亭帶雪斟醽醁。斟醽醁。一聲羌管，落梅蔌蔌。舞衣旋趁霓裳曲。倚闌相對人如玉。人如玉。錦屏羅幌，看成不足。
憶秦娥
作者：曾覿
朝代：宋

晴空碧。吳山染就丹青色。丹青色。西風搖落，可堪悽惻。世情冷暖君應識。鬢邊各自侵尋白。侵尋白。江南江北，幾時歸得。
憶秦娥
作者：曾覿
朝代：宋

正飛雪。園林一樣梨花白。梨花白。畫堂簾卷，暖生春色。嵇康轉軸聲幽噎。新來多病嬌無力。嬌無力。淺紅轉黛，自然標格。
憶秦娥
作者：曾覿
朝代：宋

西風節。碧雲卷盡秋宵月。秋宵月。關河千里，照人離別。尊前俱是天涯客。那堪三載遙相憶。遙相憶。年光依舊，漸成華髮。
憶秦娥
作者：曾覿
朝代：宋

風蕭瑟。邯鄲古道傷行客。傷行客。繁華一瞬，不堪思憶。叢臺歌舞無訊息。金尊玉管空塵跡。空塵跡。連天草樹，暮雲凝碧。
木蘭花慢
作者：曾覿
朝代：宋

正枝頭荔子，晚紅皺、嫋薰風。對碧瓦迷雲，青山似浪，返照浮空。高臺稱吟眺處，□繁華、清勝兩無窮。簾卷榕陰暮合，萬家香靄溟濛。年光冉冉逐飛鴻。嘆雨跡雲蹤。漸暑退蘭房，涼生象簟，知與誰同。臨鸞晚妝初罷，怨清宵、好夢不相逢。看即天涯秋也，恨隨一葉梧桐。
水龍吟
作者：曾覿
朝代：宋

楚天千里無雲，露華洗出秋容淨。銀蟾臺榭，玉壺天地，參差桂影。鴛瓦寒生，畫簷光射，碧梧金井。聽韶華半夜，江梅三弄，風嫋嫋、良宵永。攜手西園宴罷，下瑤臺、醉魂初醒。吹簫仙子，驂鸞歸路，一襟清興。鳷鵲樓高，建章門迥，星河耿耿。看滄江潮上，丹楓落葉，浸關山冷。
沁園春
作者：曾覿
朝代：宋

更漏迢迢，乍寒天氣，畫燭對床。正井梧飄砌，邊鴻度月，故人何處，水遠山長。老去功名，年來情緒，寬盡寒衣銷舊香。除非是，仗蠻箋象管，時伴吟窗。詞章。莫話行藏。且喜見捷書來帝鄉。看銳師雲合，妖氛電掃，隨堤宮柳，依舊成行。夢繞他年，青門紫陌，對酒花前歌正當。空成恨，奈潘郎兩鬢，新點吳霜。
清平樂
作者：曾覿
朝代：宋

松姿不老。獨立蓬萊杪。風捲流蘇香霧曉。又是江梅開了。丹青早畫麒麟。貂蟬自屬王門。聞道碧桃花綻，一枝枝祝千春。
清平樂
作者：曾覿
朝代：宋

豔苞初拆。偏借東君力。上苑梨花風露溼。新染胭脂顏色。玉人小立簾櫳。輕勻媚臉妝紅。斜插一枝雲鬢，看誰剩□春風。
瑞鶴仙
作者：曾覿
朝代：宋

陡寒生翠幕。凍雲垂，繽紛飛雪初落。縈風度池閣。嫋餘妍，時趁舞腰纖弱。江天漠漠。認殘梅、吹散畫角。正貂裘乍怯，黃昏院宇，入簷飄泊。依約。銀河迢遞，種玉群仙，共驂鸞鶴。東君未覺。先春綻，萬花萼。向尊前、已喜豐年呈瑞，人間何事最樂。擁笙歌、繡閣低帷，縱歡細酌。
眼兒媚
作者：曾覿
朝代：宋

重勸離觴淚相看。寂寞上徵鞍。臨行欲話，風流心事，萬緒千端。春光漫漫人千里，歸夢繞長安。不堪向晚，孤城吹角，回首關山。
眼兒媚
作者：曾覿
朝代：宋

花近清明晚風寒。錦幄獸香殘。醺醺醉裡，匆匆相見，重聽哀彈。春情入指鶯聲碎，危柱不勝弦。十分得意，一場輕夢，淡月闌干。
訴衷情
作者：曾覿
朝代：宋

閒窗靜院漏聲長。金鴨冷殘香。幾番夢迴枕上，飛絮恨悠揚。身在此，意伊行。㬠思量。不言不語，幾許閒情，月上回廊。
訴衷情
作者：曾覿
朝代：宋

蘭亭曲水擅風流。移宴向清秋。黃花未應憔悴，盞面尚堪浮。圍豔質，發歌喉。細相酬。明年此會，主人還是，在鳳池頭。
訴衷情
作者：曾覿
朝代：宋

晚妝初試蕊珠宮。隨步異香濃。檀槽緩垂鸞帶，纖指拈春蔥。鶯語巧，上林中。正嬌慵。暫教花下，簾影微開，多謝東風。
訴衷情
作者：曾覿
朝代：宋

建章宮殿晚生寒。飛雪點朱闌。舞腰緩隨檀板，輕絮殢春閒。愁思亂，酒腸慳。漏將殘。玉人今夜，滴粉搓酥，應斂眉山。
訴衷情
作者：曾覿
朝代：宋

半鉤珠箔小揚州。春色在重樓。曾醉玳筵歌舞，楚夢苦難留。情脈脈，恨悠悠。幾時休。大都人世，會少離多，總是閒愁。
醉蓬萊
作者：曾覿
朝代：宋

向逍遙物外，造化工夫，做成幽致。杳靄壺天，映滿空蒼翠。聳秀峰巒，媚春花木，對玉階金砌。方丈瀛洲，非煙非霧，恍移平地。況值良辰，宴遊時候，日永風和，暮春天氣。金母龜臺，傍碧桃陰裡。地久天長，父堯子舜，燦綺羅佳會。一部仙韶，九重鸞仗，年年同醉。
釵頭鳳·擷坊詞
作者：曾覿
朝代：宋

華燈鬧。銀蟾照。萬家羅幕香風透。金尊側。花顏色。醉里人人，向人情極。惜惜惜。春寒峭。腰肢小。鬢雲斜嚲蛾兒嫋。清宵寂。香閨隔。好夢難尋，雨蹤雲跡。憶憶憶。
長相思
作者：曾覿
朝代：宋

清夜長。泛玉觴。照座江梅花正芳。風傳細細香。圍豔妝。留醉鄉。一曲清歌聲繞梁。尊前人斷腸。
隔浦蓮·隔浦蓮近拍
作者：曾覿
朝代：宋

涼秋湖上過雨。作意回商素。暗綠翻輕蓋，蕭然姑射儔侶。妝臉宜淡佇。紅衣妒。步襪凌波去。異香度。天教占斷，風汀月浦煙渚。纖塵不到，夢繞玉壺清處。多少芳心待怨訴。無語。飛來一片鷗鷺。
鵲橋仙
作者：曾覿
朝代：宋

菊花小摘，西風斜照，簾影輕籠暝色。玉尊側倒莫辭空，□滿座、賓朋弁側。鄉邦萬里，北來年少，幾個如今在得。扶頭一任且留連，嘆人世、光陰半百。
鵲橋仙
作者：曾覿
朝代：宋

嬌波媚靨，尊前席上，只是尋常梳裹。溫柔伶俐總天然，沒半掏、教人看破。從來可恁，痴迷著相，百計消除不過。煙花不是不曾經，放不下、唯他一個。
點絳唇
作者：曾覿
朝代：宋

璧月香風，萬家簾幕煙如晝。鬧蛾雪柳。人似梅花瘦。行樂清時，莫惜笙歌奏。更闌後。滿斟金斗。且醉厭厭酒。
點絳唇
作者：曾覿
朝代：宋

細雨斜風，上元燈火還空過。下簾孤坐。老去知因果。風月詞情，冷落教誰和。今忘我。靜中看破。萬事空花墮。
忆秦娥邯郸道上望丛台有感
作者：曾觌
朝代：宋

风萧瑟，邯郸古道伤行客。伤行客。繁华一瞬，不堪思忆。丛台歌舞无消息，金樽玉管空陈迹。空陈迹，连天衰草，暮云凝碧。
偈
作者：曾開
朝代：宋

咄哉瞎驢，叢林妖孽。
震地一聲，天機漏洩。
有人更問意如何，拈起拂子劈口截。
摸魚兒
作者：曾開國
朝代：宋

望層霄、五雲開處。屏星光射螺浦。復來七日冬將至，恰則嶽神生甫。梅半吐。試索笑巡簷，稍稍香風度。花嬌欲語。問昔日治平，吳公無傳，今請為公歌襦褲。□□□，玉粒家家豐貯。因人豈關天數。金城千里誰能護，前召又逢後杜。□□□。見說道、長安新築沙堤路。班催鷺序。垂色醉蟠桃，胸中色線，待把袞衣補。
鎖窗寒·瑣寒窗
作者：曾隸
朝代：宋

繡額雲橫，銀鉤月小，綠楊庭院。疏明滿幅，永晝未忺高卷。愛空紋、巧勻曲波，弄晴日色花陰轉。任篩金影碎，輕敲簷玉，礙雙飛燕。凝見。窗留篆影，六曲雕闌，翠深絳淺。香風暗度，不隔嬌松鶯囀。似無情、重霧下垂，嫩桃想像添笑臉。望瑤階、窣地雙鴛，注盻金蓮遠。
壺中天·念奴嬌
作者：朱元夫
朝代：宋

人生有酒，得閒處、便合開懷隨意。況對壽、龜仙鶴舞，猶直壺天一醉。蠶麥江村，梅霖院落，立夏明朝是。樽前回首，去年四月十二。依舊洛裡吟窩，華臺書隱，心事無懷氏。偃鼠醯雞空擾擾，海月天風誰寄。珠璧禎祥，鬥牛光景，預可佔斯世。先生出否，明年方六十歲。
沁園春
作者：朱元夫
朝代：宋

心上浮香，軒前度影，約久傳梅。奈月意風情，枝南枝北，雲婚雨嫁，年去年來。幾望溪橋，屢肥芳信，歷盡冰霜春自回。朝來報，報梢頭兒女，並蒂花開。佩環飛下妝臺。喜今度佳期不用催。羨行李三千，金屏翠幄，仙姿第一，玉骨瓊腮。雌蝶紛紛，雄蜂逐逐，爭道工為使與媒。翁知麼，有西樓過雁，暗為徘徊。
摸魚兒
作者：朱嗣發
朝代：宋

對西風、鬢搖煙碧，參差前事流水。紫絲羅帶鴛鴦結，的的鏡盟釵誓。渾不記、漫手織迴文，幾度欲心碎。安花著蒂。奈雨覆雲翻，情寬分窄，石上玉簪脆。朱樓外。愁壓空雲欲墜。月痕猶照無寐。陰晴也只隨天意。枉了玉消香碎。君且醉。君不見、長門青草春風淚。一時左計。悔不早荊釵，暮天修竹，頭白倚寒翠。
點絳唇
作者：朱埴
朝代：宋

繡被鴛鴦，寶香薰透薔薇水。枕邊一紙。明月人千里。宿酒初醒，全不忺梳洗。抬纖指。微籤玉齒。百色思量起。
促拍醜奴兒
作者：朱敦儒
朝代：宋

清露溼幽香。想瑤臺、無語淒涼。飄然欲去，依然如夢，雲度銀潢。又是天風吹澹月，佩丁東、攜手西廂。泠泠玉磬，沈沈素瑟，舞遍霓裳。
勝勝慢·聲聲慢
作者：朱敦儒
朝代：宋

紅爐圍錦，翠幄盤雕，樓前萬里同雲。青雀窺窗，來報瑞雪紛紛。開簾放教飄灑，度華筵、飛入金尊。鬥迎面，看美人呵手，旋浥羅巾。莫說梁園往事，休更羨、越溪訪戴幽人。此日西湖真境，聖治中興。直須聽歌按舞，任留香、滿酌杯深。最好是，賀豐年、天下太平。
夢玉人引
作者：朱敦儒
朝代：宋

浪萍風梗，寄人間，倦為客。夢裡瀛洲，姓名誤題仙籍。斂翅歸來，愛小園、蛻籜篔簹碧。新種幽花，戒兒童休摘。放懷隨分，各逍遙，飛鷃等鵬翼。舍此蕭閒，問君攜杖安適。諸彥群英，詩酒皆勍敵。太平時，向花前，不醉如何休得。
如夢令
作者：朱敦儒
朝代：宋

莫恨中秋無月。月又不甜不辣。幸有甕頭春，閒坐暖雲香雪。香雪。香雪。滿引水晶蕉葉。
如夢令
作者：朱敦儒
朝代：宋

莫恨中秋無月。多點金缸紅蠟。取酒擁絲簧，迎取輕盈桃葉。桃葉。桃葉。唱我新歌白雪。
如夢令
作者：朱敦儒
朝代：宋

真個先生愛睡。睡裡百般滋味。轉面又翻身，隨意十方遊戲。遊戲。遊戲。到了元無一事。
如夢令
作者：朱敦儒
朝代：宋

盞底一盤金鳳。滿泛酒光浮動。引我上煙霞，智力一時無用。無用。無用。蹋破十洲三洞。
如夢令
作者：朱敦儒
朝代：宋

好笑山翁年紀。不覺七十有四。生日近元宵，佔早燒燈歡會。歡會。歡會。坐上人人千歲。
如夢令
作者：朱敦儒
朝代：宋

好個中秋時節。莫恨今宵無月。巖壑一燈青，寒浸水香留客。留客。留客。相對無言無說。
如夢令
作者：朱敦儒
朝代：宋

一夜蟠桃吹坼。剛道有人偷折。幸自沒蹤由，無奈蝶蜂胡說。胡說。胡說。方朔不須耳熱。
如夢令
作者：朱敦儒
朝代：宋

一夜新秋風雨。客恨客愁無數。我是臥雲人，悔到紅塵深處。難住。難住。拂袖青山歸去。
念奴嬌
作者：朱敦儒
朝代：宋

別離情緒，奈一番好景，一番悲慼。燕語鶯啼人乍遠，還是他鄉寒食。桃李無言，不堪攀折，總是風流客。東君也自，怪人冷淡蹤跡。花豔草草春工，酒隨花意薄，疏狂何益。除卻清風並皓月，脈脈此情誰識。料得文君，重簾不卷，且等閒訊息。不如歸去，受他真個憐惜。
念奴嬌
作者：朱敦儒
朝代：宋

晚涼可愛，是黃昏人靜，風生蘋葉。誰作秋聲穿細柳，初聽寒蟬悽切。旋採芙蓉，重燻瀋水，暗裡香交徹。拂開冰簟，小床獨臥明月。老來應免多情，還因風景好，愁腸重結。可惜良宵人不見，角枕蘭衾虛設。宛轉無眠，起來閒步，露草時明滅。銀河西去，畫樓殘角嗚咽。
念奴嬌
作者：朱敦儒
朝代：宋

老來可喜，是歷遍人間，諳知物外。看透虛空，將恨海愁山，一時挼碎。免被花迷，不為酒困，到處惺惺地。飽來覓睡，睡起逢場作戲。休說古往今來，乃翁心裡，沒許多般事。也不蘄仙不佞佛，不學棲棲孔子。懶共賢爭，從教他笑，如此只如此。雜劇打了，戲衫脫與呆底。
念奴嬌
作者：朱敦儒
朝代：宋

臘回春近，正日添宮線，香傳梅驛。玉律冰壺此際顯，天與奇才英識。貫日孤忠，凌雲獨志，曾展迴天力。功名由命，等閒卻鎩鸞翮。誰信夫子如今，眠雲情意穩，風塵機息。邂逅初心得計處，伊水鷗閒波碧。但恐天教，經綸緣在，未遂紫煙客。君王圖舊，看公歸覲京國。
念奴嬌
作者：朱敦儒
朝代：宋

見梅驚笑，問經年何處，收香藏白。似語如愁，卻問我、何苦紅塵久客。觀裡栽桃，仙家種杏，到處成疏隔。千林無伴，澹然獨傲霜雪。且與管領春回，孤標爭肯接、雄蜂雌蝶。豈是無情，知受了、多少淒涼風月。寄驛人遙，和羹心在，忍使芳塵歇。東風寂寞，可憐誰為攀折。
念奴嬌
作者：朱敦儒
朝代：宋

素秋天氣，是登山臨水，昔人悲處。我遇清時無個事，好約鶯遷鴻翥。旋整蘭舟，多攜芳醞，笑裡輕帆舉。松江纜月，望雲飛棹延佇。別乘文雅風流，新詞光萬丈，珠連錦聚。恨不同遊，指浩渺、玉宇瓊樓相付。桂子收香，蟾輝採露，暫輟尊前舞。絲囊封寄，倩他雙翠銜去。
念奴嬌
作者：朱敦儒
朝代：宋

放船縱棹，趁吳江風露，平分秋色。帆卷垂虹波面冷，初落蕭蕭楓葉。萬頃琉璃，一輪金鑑，與我成三客。碧空寥闊，瑞星銀漢爭白。深夜悄悄魚龍，靈旗收暮靄，天光相接。瑩澈乾坤，全放出、疊玉層冰宮闕。洗盡凡心，相忘塵世，夢想都銷歇。胸中雲海，浩然猶浸明月。
念奴嬌
作者：朱敦儒
朝代：宋

插天翠柳，被何人，推上一輪明月。照我藤床涼似水，飛入瑤臺瓊闕。霧冷笙簫，風輕環佩，玉鎖無人掣。閒雲收盡，海光天影相接。誰信有藥長生，素娥新煉就、飛霜凝雪。打碎珊瑚，爭似看、仙桂扶疏橫絕。洗盡凡心，滿身清露，冷浸蕭蕭發。明朝塵世，記取休向人說。
憶秦娥
作者：朱敦儒
朝代：宋

吳船窄。吳江岸下長安客。長安客。驚塵心緒，轉蓬蹤跡。徵鴻也是關河隔。孤飛萬里誰相識。誰相識。三更月落，鬥橫西北。
憶秦娥
作者：朱敦儒
朝代：宋

歌鍾列。公堂盛會酬佳節。酬佳節。皇恩宣佈，早梅爭發。舞場椎鼓催迴雪。金壺鏇酒瓊酥熱。瓊酥熱。今朝不飲，幾時歡悅。
憶秦娥
作者：朱敦儒
朝代：宋

霜風急。江南路上梅花白。梅花白。寒溪殘月，冷村深雪。洛陽醉裡曾同摘。水西竹外常相憶。常相憶。寶釵雙鳳，鬢邊春色。
憶秦娥
作者：朱敦儒
朝代：宋

西江碧。江亭夜燕天涯客。天涯客。一杯相屬，此夕何夕。燭殘花冷歌聲急。秦關漢苑無訊息。無訊息。戍樓吹角，故人難得。
木蘭花慢
作者：朱敦儒
朝代：宋

指榮河峻嶽，鎖胡塵、幾經秋。嘆故苑花空，春遊夢冷，萬斛堆愁。簪纓散、關塞阻，恨難尋杏館覓瓜疇。悽慘年來歲往，斷鴻去燕悠悠。拘幽。化碧海西頭。劍履問誰收。但易水歌傳，子山賦在，青史名留。吾曹鏡中看取，且狂歌載酒古揚州。休把霜髯老眼，等閒清淚空流。
木蘭花慢
作者：朱敦儒
朝代：宋

折芙蓉弄水，動玉佩、起秋風。正柳外閒雲，溪頭澹月，映帶疏鍾。人間厭謫墮久，恨霓旌未返碧樓空。且與時人度日，自憐懷抱誰同。當時種玉五雲東。露冷夜耕龍。念瑞草成畦，瓊疏未採，塵染衰容。誰知素心未已，望清都絳闕有無中。寂寞歸來隱几，夢聽帝樂衝融。
桃源憶故人
作者：朱敦儒
朝代：宋

飄蕭我是孤飛雁。不共紅塵結怨。幾度蓬萊清淺。側翅曾傍看。有時飛入西真院。許趁風光流轉。玉芯綠花開遍。可惜無人見。
桃源憶故人
作者：朱敦儒
朝代：宋

雨斜風橫香成陣。春去空留春恨。歡少愁多因甚。燕子渾難問。碧尖蹙損眉慵暈。淚溼燕支紅沁。可惜海棠吹盡。又是黃昏近。
桃源憶故人
作者：朱敦儒
朝代：宋

誰能留得朱顏住。枉了百般辛苦。爭似蕭然無慮。任運隨緣去。人人放著逍遙路。只怕君心不悟。彈指百年今古。有甚成虧處。
桃源憶故人
作者：朱敦儒
朝代：宋

西樓幾日無人到。依舊紅圍綠繞。樓下落花誰掃。不見長安道。碧雲望斷無音耗。倚遍闌干殘照。試問淚彈多少。溼遍樓前草。
桃源憶故人
作者：朱敦儒
朝代：宋

玉笙吹徹清商後。寂寞弓彎舞袖。巧畫遠山不就。只為眉長皺。靈犀望斷星難透。立到淒涼時候。今夜月明如晝。人共梅花瘦。
桃源憶故人
作者：朱敦儒
朝代：宋

小園雨霽秋光轉。天氣微寒猶暖。黃菊紅蕉庭院。翠徑苔痕軟。眼前明快眉間展。細酌霞觴不淺。一曲廣陵彈遍。目送飛鴻遠。
水龍吟
作者：朱敦儒
朝代：宋

放船千里凌波去。略為吳山留顧。雲屯水府，濤隨神女，九江東注。北客翩然，壯心偏感，年華將暮。念伊嵩舊隱，巢由故友，南柯夢、遽如許。回首妖氛未掃，問人間、英雄何處。奇謀報國，可憐無用，塵昏白羽。鐵鎖橫江，錦帆衝浪，孫郎良苦。但求敲桂棹，悲吟梁父，淚流如雨。
水龍吟
作者：朱敦儒
朝代：宋

曉來極目同雲，曖空降雪花零亂。平生塵想，老來俗狀，都齊驚散。玉鳳凌霄，素虯橫海，一杯相勸。任霓裳學舞，梅妝作面，終不似、天裁翦。正是年華美滿。鬥迎春、巧飛釵燕。衝寒醉眼，倚空長揖，群仙笑粲。說道瑤池，有人來報，西真開宴。便爭回蕊佩，高馳羽駕，卷東風轉。
沁園春
作者：朱敦儒
朝代：宋

七十衰翁，告老歸來，放懷縱心。念聚星高宴，圍紅盛集，如何著得，華髮陳人。勉意追隨，強顏陪奉，費力勞神恐未真。君休怪，近頻辭雅會，不是無情。巖扃。舊菊猶存。更松偃、梅疏新種成。愛靜窗明幾，焚香宴坐，閒調綠綺，默誦黃庭。蓮社輕輿，雪溪小棹，有興何妨尋弟兄。如今且，趓花迷酒困，心跡雙清。
清平樂
作者：朱敦儒
朝代：宋

亂紅深翠。樓閣春風外。胡蝶成團飛照水。睡鴨無人驚起。身閒更覺身輕。酒壺歌扇隨行。芳草綠楊堤畔，一聲初聽啼鶯。
清平樂
作者：朱敦儒
朝代：宋

人間花少。菊小芙蓉老。冷澹仙人偏得道。買定西風一笑。前身原是疏梅。黃姑點碎冰肌。惟有暗香長在，飽參清露霏微。
清平樂
作者：朱敦儒
朝代：宋

多寒易雨。春事都相誤。愁過黃昏無著處。寶篆燒殘香縷。低鬟暗摘明璫。羅巾挹損殘妝。簷外幾聲風玉，丁東敲斷人腸。
清平樂
作者：朱敦儒
朝代：宋

春寒雨妥。花萼紅難破。繡線金針慵不作。要見鞦韆無那。西鄰姊妹丁寧。尋芳更約清明。畫個丙丁帖子，前階後院求晴。
清平樂
作者：朱敦儒
朝代：宋

當初相見。君恨相逢晚。一曲秦箏彈未遍。無奈昭陽人怨。便教恩淺情疏。隔花空望金輿。春晚不拈紅粉，碧窗自錄仙書。
清平樂
作者：朱敦儒
朝代：宋

相留不住。又趁東風去。樓外夕陽芳草路。今夜短亭何處。杏花斜壓闌干。朱簾不卷春寒。惆悵黃昏前後，離愁酒病厭厭。
相見歡
作者：朱敦儒
朝代：宋

金陵城上西樓。倚清秋。萬里夕陽垂地、大江流。中原亂。簪纓散。幾時收。試倩悲風吹淚、過揚州。
相見歡
作者：朱敦儒
朝代：宋

秋風又到人間。葉珊珊。四望煙波無盡、欠青山。浮生事。長江水。幾時閒。幸是古來如此、且開顏。
相見歡
作者：朱敦儒
朝代：宋

當年兩上蓬瀛。燕殊庭。曾共群仙攜手、鬥吹笙。雲濤晚。霓旌散。海鷗輕。卻釣松江煙月、醉還醒。
相見歡
作者：朱敦儒
朝代：宋

瀧州幾番清秋。許多愁。嘆我等閒白了、少年頭。人間事。如何是。去來休。自是不歸歸去、有誰留。
相見歡
作者：朱敦儒
朝代：宋

深秋庭院初涼。近重陽。籬畔一枝金菊、露微黃。鱸膾韻。橙齏品。酒新香。我是昇平閒客、醉何妨。
相見歡
作者：朱敦儒
朝代：宋

東風吹盡江梅。橘花開。舊日吳王宮殿、長青苔。今古事。英雄淚。老相催。長恨夕陽西去、晚潮回。
相見歡
作者：朱敦儒
朝代：宋

吟蛩作盡秋聲。月西沈。悽斷餘香殘夢、下層城。人不見。屏空掩。數殘更。還自搴帷獨坐、看青燈。
眼兒媚
作者：朱敦儒
朝代：宋

青錦成幃瑞香濃。雅稱小簾櫳。主人好事，金盃留客，共倚春風。不知因甚來塵世，香似舊曾逢。江梅退步，幽蘭偷眼，迴避芳叢。
眼兒媚
作者：朱敦儒
朝代：宋

紫帔紅襟豔爭濃。光彩爍疏櫳。香為小字，瑞為高姓，道骨仙風。此花合向瑤池種，可惜未遭逢。阿環見了，羞回眼尾，愁聚眉叢。
眼兒媚
作者：朱敦儒
朝代：宋

疊翠闌紅鬥纖濃。雲雨綺為櫳。只憂謝了，偏須著意，障雨遮風。瑞雲香霧雖難覓，驀地有時逢。不妨守定，從他人笑，老入花叢。
聒龍謠
作者：朱敦儒
朝代：宋

憑月攜簫，溯空秉羽，夢踏絳霄仙去。花冷街榆，悄中天風露。並真官、蕊佩芬芳，望帝所、紫雲容與。享鈞天、九奏傳觴，聽龍嘯，看鶯舞。驚塵世，悔平生，嘆萬感千恨，誰憐深素。群仙念我，好人間難住。勸阿母、偏與金桃，教酒星、剩斟瓊醑。醉歸時、手授丹經，指長生路。
聒龍謠
作者：朱敦儒
朝代：宋

肩拍洪崖，手攜子晉，夢裡暫辭塵宇。高步層霄，俯人間如許。算蝸戰、多少功名，問蟻聚、幾回今古。度銀潢、展盡參旗，桂花澹，月飛去。天風緊，玉樓斜，舞萬女霓袖，光搖金縷。明廷宴闋，倚青冥回顧。過瑤池、重借雙成，就楚岫、更邀巫女。轉雲車、指點虛無，引蓬萊路。
蘇幕遮
作者：朱敦儒
朝代：宋

瘦仙人，窮活計。不養丹砂，不肯參同契。兩頓家餐三覺睡。閉著門兒，不管人閒事。又經年，知幾歲。老屋穿空，幸有天遮蔽。不飲香醪常似醉。白鶴飛來，笑我顛顛地。
蘇幕遮
作者：朱敦儒
朝代：宋

酒壺空，歌扇去。獨倚危樓，無限傷心處。芳草連天雲薄暮。故國山河，一陣黃梅雨。有奇才，無用處。壯節飄零，受盡人間苦。欲指虛無問徵路。回首風雲，未忍辭明主。
蘇武慢
作者：朱敦儒
朝代：宋

枕海山橫，陵江潮去，雉堞秋風殘照。閒尋桂子，試聽菱歌，湖上晚來涼好。幾處蘭舟，採蓮遊女，歸去隔花相惱。奈長安不見，劉郎已老，暗傷懷抱。誰信得、舊日風流，如今憔悴，換卻五陵年少。逢花倒趓，遇酒堅辭，常是懶歌慵笑。除奉天威，掃平狂虜，整頓乾坤都了。共赤松攜手，重騎明月，再遊蓬島。
訴衷情
作者：朱敦儒
朝代：宋

老人無復少年歡。嫌酒倦吹彈。黃昏又是風雨，樓外角聲殘。悲故國，念塵寰。事難言。下了紙帳，曳上青氈，一任霜寒。
訴衷情
作者：朱敦儒
朝代：宋

青垂柳線水平池。芳徑燕初飛。日長事少人靜，山繭換單衣。簫鼓遠，篆香遲。捲簾低。半床花影，一枕松風，午醉醒時。
訴衷情
作者：朱敦儒
朝代：宋

青旗綵勝又迎春。暖律應祥雲。金盤內家生菜，宮院遍承恩。時節好，管絃新。度昇平。惠風遲日，柳眼梅心，任醉芳尊。
訴衷情
作者：朱敦儒
朝代：宋

月中玉兔日中鴉。隨我度年華。不管寒暄風雨，飽飯熱煎茶。居士竹，故侯瓜。老生涯。自然天地，本分雲山，到處為家。